Migranti do sada u Srbiji potrošili 6 mil. € › Made-in-Germany.rs\nProlazeći kroz Srbiju jedan migrant u toku dana prosečno potroši od 25 do 50 eura, što kada se pomnoži sa ukupnim brojem izbeglica, iznosi najmanje 6 miliona eura do sada.\nPo rečima direktora Centra za zaštitu i pomoć tražiocima azila Radoša Đurovića, do sada je 65.000 izbeglica tražilo azil u Srbiji, a još toliko ih je nelegalno ušlo u zemlju. Novac od migranata najčešće završava van sistema, u nečijim džepovima, odnosno u oblasti sive ekonomije, jer „svako ko pomisli da može da zaradi na azilantima, ostaje nekažnjen“.\nOn ističe da je jako važno da se u javnosti ne podiže tenzija i ne šire neproverene informacije, kao i da nije tačno da naša država na migrante troši 150 miliona eura i da će se graditi prihvatni centar za migrante na jugu Srbije, što se provlači po štampi unazad nekoliko dana, prenosi agencija „Tanjug“.\n– Naš odnos prema migrantima nije se mnogo promenio od prvog talasa koji je pogodio Srbiju, međutim uskoro će nam biti neophodne donacije Evropske unije. Prvi koraci ka kontrolisanju migranata jesu izdavanje ličnih karata i registracija. U Preševu je osnovan prihvatni Centar za izbeglice, ali se njegova aktivnost ipak svodi na evidentiranje, jer pomoć i kontrola izostaju u urbanim centrima i blizu granice. Nemamo registraciju kao što nemamo ni lične karte za tražioce azila, i tu stojimo u mestu – kaže Djurović i dodaje da ne vidi problem u tome da se migranti registruju i da im se izdaju lične karte, jer je to prvi uslov za upravljanje procesom migracije.\nDirektor Centra za zaštitu i pomoć tražiocima azila naglašava da je Srbiji sada najpotrebnija solidarnost, jer naši građani, kako kaže, ipak pokazuju na terenu određenu vrstu empatije sa izbeglicama.\nOd MiG na 12/08/2015 / AKTUELNO / Ostavite komentar


SNSD-ovci se "tuku" oko zemljišta na planini Jahorina - Istok\nSNSD-ovci se “tuku” oko zemljišta na planini Jahorina\nPosljedica svega je, kako se navodi, da je i potencijalno najveći investitor u Republici Srpskoj, novosadska firma “Galens”, odustala od gradnje hotela na lokaciji srušenog hotela “Jahorina”, za šta je bila spremna da uloži čak 130 miliona maraka, odnosno skoro 66,5 miliona evra za 72.000 kvadrata zemljišta.\n– U Srbiji i svuda daju se olakšice za strane investitore, a Jugović ih tera. Najverovatnije je to povezano sa njegovim rođakom Stanišićem, koji je već kupio dio zemlje. Na taj način Stanišić želi da eliminiše strane investitore kao konkurenciju. A poslije bi on kupio taj plac srušenog hotela za neku siću. Inače, “Galens” već ima hotele u Novom Sadu i na Zlatiboru. Bilo je dogovoreno da hotel na Jahorini rade domaće firme. Predali su i projekte… – ističe neimnovani izvor “Blica”.\n– Sličnu odluku nedavno je donijela Skupština opštine Istočni Stari Grad, pa je reagovalo Pravobranilaštvo Republike Srpske i poništilo tu odluku. Očekuje se reakcija Pravobranilaštva i u slučaju Pala. Očekujemo da se dogodi već tokom ove nedjelje – podvlači izvor “Blica”.\n– Tim zakonom centar Jahorina bi trebalo da se proglasi zaštićenom zonom, a prodaja bi bila zabranjena da bi se spriječila divlja gradnja i donijeli regulatorni planovi – objašnjava izvor “Blica”.\n– Donijeli smo takvu odluku jer je i procenitelj rekao da zemlja na Jahorini vredi i po 1.000 KM, odnosno 1.500 KM po kreditnim aranžmanima. U tri navrata imamo dopise nadležnog Pravobranilaštva RS koje insistira da povećamo cijenu zemljišta na Jahorini i ja sam to ispoštovao, na ovoj skupštini donijeta je odluka i ona će biti dostavljena pravobraniocu.\nZar je problem ako izglasamo cijenu po 850 KM? Već smo imali licitaciju za ovo zemljište po početnoj cijeni od 300 KM koju sam ja obustavio. Treba da znate da nećemo prodati nijedan kvadratni metar te zemlje na Jahorini, ali hoću da je ona u gruntu naša i da se zna da opština Pale ima zemljište na Jahorini – naglasio je Jugović Blicu.\nOvdje treba podsjetiti da je Jugović zbog zemljišta opštine Pale došao u sukob sa predsjendikom NO Olimpijskog centra Jahorina Nedeljkom Elekom, koji inače slovi da je glavni Dodikov igrač na tom području. Elek je več u više navrata javno kritikovao Jugovića, poručivši mu da je on “bivši načelnik opštine Pale”.\nOdluka Narodne skupštine o proglašenju vanrednog stanja u Republici Srpskoj stupiće na snagu narednog dana od dana objave u Sužbenom glasniku RS a to bi ... Read More\nPredsjednik SDS-a Mirko Šarović donirao je cijelu svoju šredstavničku platu bolnici "Srbija" u Istočnom Sarajevu, za nužne potrebe u borbi protiv koronavirusa. Šarović je na ... Read More\nGacko:Opštinski odbor socijalista pristupio novoformiranoj SPS\nOpštinski odbor socijalista u Gacku pristupio je novoformiranoj Socijalističkoj partiji Srpske. Iz SPS je saopšteno da je poslije Banjaluke, gdje je SP Petra Đokića ostao ... Read More\nNEWER POSTJahorina srušila većinu u Istočnoj Ilidži\nOLDER POSTSjećanje konobara sa Tjentišta na Elizabet Tejlor: Diva se divila ljepoti Sutjeske


"Delfini" doputovali na Kosovo\nVaterpolo reprezentacija Srbije boravi danas na Kosovu u okviru "Turneje šampiona", koju su srpski "delfini" započeli u utorak u Novom Sadu, a završavaju sutra u Nišu.\nSrpski vaterpolisti (Foto Kontakt)\nSrpski vaterpolisti su posetom Leposaviću započeli svoj boravak na Kosovu. Oni su prvo posetili hram Sv. Vasilija a potom su ih u sportskoj hali u ovom gradu pozdravili okupljeni građani među kojima je bilo najviše mladih.\nVaterpoliste u Leposaviću dočekali su i direktor Kancelarije za Kosovo i Metohiju Marko Đurić, ministar omladine i sporta Vanja Udovičić, srpski ministri u kosovskoj vladi Ljubomir Marić i Dalibor Jevtić, predstavnici lokalne samouprave i drugi.\nVaterpolo reprezentativac Srbije Živko Gocić izjavio je novinarima da je prvi put na Kosovu, ali da je doček i sve ono što je video predivno.\nPonekad nismo svesni koliko naše ljude oduševljavamo rezultatima, ne mogu da zamislim kako je ovde na Kosovu i srce mi je puno i srećan sam što sam imao priliku da dođem ovde i da ne tako lepu svakodnevicu ovih ljudi učinim malo lepošom, rekao je Gocić.\nNjegov kolega Dušan Mandić naglasio je da nije očekivao da ih ovako puno ljudi dočeka i da na Kosovu imaju ovako pozitivan prijem.\nMandić se zahvalio svima koji cene rad i uspehe vaterpolista Srbije istakavši da mu je srce puno kada vidi veliki broj dece koja su srećna zbog njihovih uspeha.\nU sportskoj sali u Leposaviću gde su uz ovacije dočekani srpski vaterpolisti pozdravio ih je direktor Kancelarije za KiM Marko Đurić koji je istakao da su nas vaterpolisti naučili šta znači pobeda i da se njihove pobede posebno slave među Srbima na Kosovu i Metohiji.\n“Vi ste nas naučili šta znači pobeda, hvala vam na tome ovde na našem Kosovu i Metohiji Srbija se najviše voli i vase pobede se najviše vole i cene,” poručio je Đurić.\nMinistar omladine i sporta Vanja Udovičić zahvalio se građanima na podršci i naglasio da je cilj akcije da se predstavi šta su sve vaterpolisti uradili.\n“Naš cilj današnji je da pokažemo šta su naši sportisti uradili koliki su oni idoli svima nama, kako su nas zadužili, koje velike sporetske rezultate su imali,”, rekao je Udovičić i istakao da je siguran da će srpski sportisti imati još veće rezultate.\nCilj akcije je, kazao je Udovičić, da svi građani Srbije vide uspešne, mlade ljude koji su ispunili sne svih nas i pokazali da se požrtvovanom borbom, zalaganjem može doći do granica i zvezda koje sebi postavimo.\nPredsednik Vaterpolo Saveza Srbije Milorad Krivokapić zahvalio se građanima u Leposaviću na prijemu i poručio da treba očekivati dobre rezultate od vaterpolista sa Olimpijskih igara u Riju i da će raditi sve da se vrate sa zlatom.\n“Napravili smo turneju šampiona i pre svega smo želeli da dođemo na srsko Kosovo i predstavimo vam najbolje što Srbija ima, a danas uz Novaka Đokovića ovo je što Srbija ima najbolje,” poručio je Krivokapić.


Ministarstvo odbrane: Rusija nije započela rat – Rusija ga završava - 28.02.2022, Sputnik Srbija\nMinistarstvo odbrane: Rusija nije započela rat – Rusija ga završava\nRusija nije započela vojna dejstva, ona ih završava i staviće tačku na pretnje kijevskog režima na račun Rusije, rekao je portparol Ministarstva odbrane Igor... 28.02.2022, Sputnik Srbija\nZbog učestalih hakerskih napada i ometanja sajta Sputnjik Srbija i naših kanala na Fejsbuku i Jutjubu, sve vesti pratite i na kanalu Sputnjik Srbija na Telegramu, koji niko ne može da ugasi.Prema rečima Konašenkova, kijevski režim je za osam godina u Donbasu ubio 14.000 civila, uključujući na stotine dece.U specijalnoj vojnoj operaciji u Ukrajini učestvuju samo vojnici po ugovoru, saopštio je Konašenkov.Konašenkov je dodao da Oružane snage Donjecke Narodne Republike nastavljaju ofanzivu i završavaju blokadu Marijupolja. Kada je 2014. proglašena DNR, Marijupolj je sa preko 450 hiljada stanovnika bio drugi po veličini grad u republici posle Donjecka. Međutim, u junu te godine ukrajinske snage povratile su kontrolu nad Marijupoljem, a njegova istočna predgrađa postala su jedno od najžešćih mesta sukoba u istočnoj Ukrajini.Predsednik Rusije Vladimir Putin ranije je u specijalnom obraćanju građanima Rusije saopštio da je doneo odluku o pokretanju specijalne vojne operacije u Donbasu. Šef države istakao je da planovi Rusije ne uključuju okupaciju Ukrajine.\n14:08 28.02.2022 (Osveženo: 08:24 01.03.2022)\n© Sputnik / Konstantin Mikhalchevsky / Uđi u foto-galerijuRuski vojnik\nRusija nije započela vojna dejstva, ona ih završava i staviće tačku na pretnje kijevskog režima na račun Rusije, rekao je portparol Ministarstva odbrane Igor Konašenkov.\n„Naglašavam, u specijalnoj vojnoj operaciji iz sastava ruskih Oružanih snaga učestvuju samo oficiri i vojnici koji služe po ugovoru na pozicijama redova i vodnika“, rekao je Konašenkov.\nKonašenkov je dodao da Oružane snage Donjecke Narodne Republike nastavljaju ofanzivu i završavaju blokadu Marijupolja.


Vesti online / Sport / Rukomet / Žreb za EP u Danskoj: Srbija prvo protiv Poljske!\nPravi vođa srpskog tima: Darko Stanić\nDva dana kasnije, 15. januara Srbija će se sastati sa selekcijom Rusije od 18.00, a u petak, 17. januara sa reperezenatcijom Francuske odigraće poslednji meč grupne faze takmičenja od 20.15 sati.\nSrpski rukometaši sve svoje utakmice prve faze takmičenja igraće u Arhusu u Grupi C iz koje će najbolje tri ekipe izboriti plasman u drugu fazu takmičenja.\nEvropsko prvenstvo u Danskoj otvoriće domaćin utakmicom sa selekcijom Makedonije, u nedelju, 12. januara sa početkom u 20.30.\nDanski rukometni savez saopštio je da je u ponedeljak zvanično počela prodaja ulaznica za ovaj događaj.\nKontinentalno prvenstvo organizovaće se u Danskoj od 12. do 26. januara 2014. godine.


Opel Manta - Istorija | PMLautomobili\nTOPICS:MantaOpelOpel . Manta\nSa dizajnerske strane, prednji deo Mante je pružao smrknut pogled, duple farove i dugačke linije krova za koga postoji verovanje da je kopiran sa trkačkih Ferrarija. Da bi se stekla impresija sportskog automobila, Opel je u velikoj meri kopirao dizajn i sa malog dvoseda GT. Standardan motor je bio 1.2L koji je razvijao 60 ks, ali je najpopularnija verzija bila sa 1.6L motorom koji je razvijao 75 ks. U vrhu ponude je bio 1.9L motor koji je dolazio u dve verzije, sa 90 ks i 105 ks. Prodaja je startovala veoma obećavajuće iako je i dalje zaostajala za Capriem, a glavni razlog ide na bogatu ponudu. Za ljubitelje sportskog modela Opel je ponudio Mantu Rallye sa sportskim kožnim sedištima, 1.9L motorom i manualnim menjačem. Za one koji su, ipak, želeli veći nivo luksuznosti u ponudi je bila i Manta Luxur sa kvalitetnijim enterijerom, tri brzine automatskim menjačem i vinyl krovom.\nZanimljivo je da, iako je Manta bila razvijana isključivo za Evropske kupce, većina prodatih primeraka je završilo na Američkom tržištu. Opel je izvozio svoje modele na Američko tržište još tokom sredine 1950ih godina i prodavao ih preko Buickovih salona, a kada je usledila naftna kriza početkom 1970ih godina manji i ekonomični automobili su postali jako popularni. U prvih šest godine proizvodnje Opel je širom sveta prodao oko 500,000 Manti, od čega većinu na Američkom tržištu, ali se povukao sa ovog tržište posle 1975. zahvaljujući veoma jakoj Nemačkoj marki u poređenju sa dolarom. Zanimljivo je da je Opel početkom 1970ih godina eksperimentisao i sa turbo motorima koji su u navedenom periodu počeli da stiču na popularnosti zahvaljujući popularnom Porscheu 911.\nOpel je napravio 55 prototipova, sa 1.9L turbo motorom koji je razvijao 156 ks, za testiranje, ali je preživelo svega nekoliko primeraka. Iako je Manta turbo razvijala visku snagu, potrošnja je bila značajno veća u poređenju sa atmosferskim modelima, a turbo tehnologija je bila dosta nova da bi se preko noći uklonile sve boljke. Opel je takođe eksperimentisao i sa V6 motorima, a upravo je jedan takav model najbrža Manta prve generacije. Naime, tokom 1972. Opel je ubacio 2.8L V6 motor sa 142 ks u Mantu iz modela Commodore što je rezultiralo ubrzanjem do 100 km/h za samo 7.5 sekunde. Proizvedeno je ukupno 79 primeraka, uglavnom za autosport, gde je snaga povećana na 230 ks, ali je jako mali broj završio na ulicama zbog veoma visoke cene.\nDruga generacija je predstavljena 1975. i u velikoj meri ličila na Američkog rođaka Chevrolet Monza. Sa mehaničke strane, nova Manta je bila jako slična prethodniku sa izuzetkom dodavanja još jednog motora – 2.0L koji je razvijao 110 ks. Na žalost, zbog prestanka izvoza na Američko tržište, prodaja je bila veoma razočaravajuća, a već tokom kasnih 1970ih godina je krenuo tmurno, da Opel planira da ugasi Mantu zbog visokih troškova proizvodnje. Naime, Opel je tada radio na trećoj generaciji modela Ascona koja je trebala da debituje 1981. sa prednjom vučom čime je Manta zahtevala sopstvenu platformu. Opel je pokušavao da privuče publiku predstavljanjem specijalnim verzija, kao što je 1978-1979 kabriolet koji je proizveden u samo 118 primeraka kao i sportskih GT/E i GSi verzija, ali je publika slabo reagovala na ove modele.\nMeđutim, to nije bio kraj. Krajem 1970ih godina Opel odlučuje da investira u svetski šampionat relija sa dva modela – Ascona i Manta. Iako je Ascona imala mnogo više uspeha zahvaljujući boljem rasporedu težine, Manta je takođe ostavila solidan trag. Tokom 1979. Opel kreće da sarađuje sa dve tjunerske kuće, Idmscher iz Nemačke i Cosworth iz Britanije. Ove dve kompanije su pripremile specijalne modele za reli koji su imali 2.0L motore sa preko 230 ks, a ukupno je proizvedeno 245 primeraka za uličnu upotrebu radi homologacije. Na žalost, u dve godine takmičenja Manta nije imala reli uspeha kao prethodnik Kadett i nije ostvarila nijednu podijum poziciju. Reli Ascona je prošla dosta bolje bolje posle ranog mučenja sa drugim mestom u 1982 sezoni i trećim mestom u 1983 sezoni.\nSerijska proizvodnja je nastavljena do 1988. kada je poslednji primerak sišao sa trake fabrike u Nemačkoj. Gašenje ovog automobila nije predstavljalo iznenađenje pošto se publika okretala uglavnom efikasnijim modelima sa prednjom vučom. Ford Capri, nekadašnji veliki rival, takođe nije preživeo ovaj period i ugašen je posle 1986. Tokom 13 godine proizvodnje druge generacije Opel je isporučio 558,883 Manti što daje ukupan broj od 1,056,436 primeraka. Danas je Manta solidno cenjen klasik koji je teško naći u originalnoj i dobroj kondiciji. Cene su prethodnih godina značajno na rastu, a solidno očuvan primerak se može naći za ispod 10,000 evra.\nPRVA U KLASI: Nova Opel Astra dolazi sa IntelliLux LED Matrix Light osvetljenjem\nBe the first to comment on "Opel Manta – Istorija"


Turska osudila napad na konvoj Ujedinjenih nacija u Kongu | TRT Srpski\nTurska osudila napad...\n- Luca Attanasio (43), ambasador Italije u Demokratskoj Republici Kongo, ubijen je u napadu na konvoj Ujedinjenih nacija, potvrdilo je ranije u ponedjeljak Ministarstvo vanjskih poslova Italije\nMinistarstvo vanjskih poslova Turske najoštrije je osudilo napad na konvoj UN ove organizacije Svetski program za hranu (WFP) na istoku Demokratske Republike Kongo (DRK).\nIz Ministarstva su izrazili žalost zbog smrti ambasadora Atanasija, njegovog telohranitelja i vozača koji su poginuli u napadu na konvoj UN-a u gradu Goma, na istoku Demokratske Republike Kongo.\n"Najoštrije osuđujemo ovaj gnusni napad. Delimo bol prijateljskog naroda i Vlade Italije i izražavamo iskreno saučešće porodicama onih koji su izgubili živote", navedeno je u saopćenju.\nLuca Attanasio (43), ambasador Italije u Demokratskoj Republici Kongo, ubijen je u napadu na konvoj Ujedinjenih nacija, potvrdilo je ranije u ponedeljak Ministarstvo spoljnih poslova Italije.\n"U zasedi je poginuo i italijanski karabinjerski službenik", navedeno je ranije danas u saopćenju Ministarstva. Dodali su da su dvojica muškaraca putovali u konvoju MONUSCO-a, misije UN-a za stabilizaciju Demokratske Republike Kongo.


POČETNA strana / Poređenje / Volkswagen Polo 1.0 vs Seat Ibiza 1.4 16V\nPa, moglo bi se reći da su u pitanju dva veoma slična automobila! Ovde su detalji ti koji bi mogli odlučiti. Ako uzmemo u obzir da oba predstavljaju gradski automobil i koriste oblik karoserije hečbek sa 5 vrata uz prednji pogon, sve se svodi na konkretne agregate, pokretane benzinom, koji su u njih ugrađivani. Ispod haube prvog se nalazi motor koji je razvio Škoda, 4-cilindrični agregat sa 8 ventila i 50ks , dok je drugi 4-cilindrični agregat sa 16 ventila i 75ks koji potpisuje Volkswagen.\nOba automobila su bila podvrgnuta Euro NCAP (European New Car Assessment Programme) testiranju, pri čemu Volkswagen za nijansu prednjači. Pored toga, osim zvaničnih rezultata kreš-testa, potrebno je analizirati i druge aspekte koji se tiču bezbednosti. Oba vozila predstavljaju gradski automobil, što u principu znači ne tako dobru poziciju po pitanju bezbednosti, ali ta činjenica ne ističe ni jedan od ova dva automobila. Nasuprot tome, kada je u pitanju težina vozila čiji uticaj nije zanemarljiv, španski automobil nudi popriličnu razliku od 14% više metala.\nNe volim da generalizujem stvari kada je pouzdanost u pitanju, mada izgleda da oba ova brenda imaju slične rezultate, kada se svi modeli uzmu u obzir. To su neki zvanični podaci, dok posetioci našeg portala pouzdanost marke Volkswagen vrednuju prosečnom ocenom 4.5, a modele marke Seat u proseku sa 4.4 od 5. Nezavisna istraživanja su takođe pokazala da je model Polo prosečan što se pouzdanosti tiče, pri čemu je model Ibiza isto tu negde.Povrh svega toga, vlasnici automobila koje pokreće isti motor kao i nemački automobil u proseku smatraju da on zaslužuje ocenu 4.0, dok je onaj ispod haube konkurenta ostvario ocenu 4.2 od 5.\nSeat deluje nešto malo pouzdanije, mada je razlika marginalna. Ipak, najvažnija stvar prilikom izbora automobila bi trebalo da bude bezbednost, kako aktivna tako i pasivna. U konkretnom slučaju izgleda da oba automobila pružaju približno jednak nivo zaštite putnika, pa to svakako neće moći da odluči pobednika. Ipak, nešto što bi moglo je osećaj u vožnji, jer Seat ostavlja konkurenta u oblaku prašine, nametnuvši se na taj način svakom entuzijasti. To ipak ima svoju cenu, a to je potrošnja goriva... Zaista teška odluka na samom kraju, ali ako bih morao da se odlučim za jedan od ova dva automobila, bio bi to Volkswagen. Bilo kako bilo, to je neko moje objektivno viđenje stvari zasnovano na informacijama sa ovog portala. Aspekti kao što su dizajn, praktičnost, vrednost brenda, ali i osećaj u vožnji su na Vama da ih odmerite. Takođe, imate priliku da za samo dva minuta saznate koji bi to automobil, kada se sve uzme u obzir, za Vas odabrao Virtuelni savetnik™, između više od 12.000 različitih, koliko naša baza trenutno sadrži.


EVROPA – Page 10 – Bankar.me\nJune 2, 2020 BIZNIS, Ekonomija, EVROPA, PLANETA, SVE VIJESTI 0\nU Njemačkoj je u maju 7,3 miliona zaposlenih radilo sa skraćenim radnim vremenom, prema računici ekonomskog instituta IFO. “Ova cifra nikada nije bila veća. Tokom globalne finansijske krize, broj radnika sa skraćenim radnim vremenom je dostigao maksimum u maju 2009, kada je bilo pogođeno nešto manje od 1,5 miliona ljudi”, …\nJune 2, 2020 Ekonomija, EVROPA, PLANETA, SVE VIJESTI 0\nFrancuska ekonomija ove godine će se smanjiti za 11 odsto zbog koronavirusne krize a čekaju je još teži dani dok stvari ne krenu nabolje sljedeće godine, izjavio je ministar finansija ove zemlje Bruno Le Mer. Francuska je uvela neke od najrigoroznijih mjera u Evropi sredinom marta, a ograničenja je počela …\nJune 2, 2020 BANKE, Ekonomija, EVROPA, FINANSIJE, PLANETA, SVE VIJESTI 0\nEvropska centralna banka i njemački finansijski regulator BaFin pozivaju njemačke štedionice da preurede sigurnosnu mrežu ovog sektora koja bi trebala da zaštiti pojedine zajmodavce od propasti, ali do sada su se susrele sa oštrim protivljenjem. Sa 50 miliona klijenata, njemački Sparkassen sa 377 opštinskih štedionica, te krizi skloniji Landesbanken, dominantna …\nJune 2, 2020 Članci, EVROPA, MAKRO, SVE VIJESTI 0\nEvropska komisija razmatra novi korporativni porez kojim bi finansirala otplatu duga vezanog za planirana izdvajanja za pomoć evropskim ekonomijama i sektorima najteže pogođenima koronakrizom, objavila je u ponedjeljak Komisija.\nMay 29, 2020 EVROPA, MAKRO, SVE VIJESTI 0\nFrancuska je po prvi put zauzela poziciju glavnog evropskog odredišta za nove strane investicije, ostavivši iza sebe Veliku Britaniju i Njemačku, pokazalo je u četvrtak istraživanje konsultantske kompanije EY.\nMay 28, 2020 EVROPA, SPORT, SVE VIJESTI 0\nPoznata revizorska kuća KPMG objavila je listu najvrednijih fudbalkih klubova na svijetu.\nEvropska komisija predložila je zajednički EU budžet od 1.100 milijardi eura za period od 2021. do 2027. godine.\nMay 28, 2020 EVROPA, SVE VIJESTI, TURIZAM 0\nKiparska vlada se obavezala da će pokriti troškove odmora svima koji budu pozitivni na novi koronavirus nakon što su proveli odmor na ostrvu.\nJavni dug Velike Britanije skočio je u aprilu na 98 odsto bruto domaćeg proizvoda (BDP), na najviši nivo od 1963. godine.\nMay 27, 2020 BIZNIS, EVROPA, SVE VIJESTI 0\nNjemački ministar privrede Peter Altmajer planira da pomogne firmama koje imaju manje od 249 zaposlenih sa 50.000 eura mjesečno.\nPage 10 of 271« First...«89101112 » 203040...Last »


Badnjević: Fikretovi respiratori su transportni - Portal 072info\nBadnjević: Fikretovi respiratori su transportni\nDirektor kompanije “Verlab”, Almir Badnjević, firme koja je radila verifikaciju respiratora “Srebrene maline, prokomentirao je za “Avaz” dramatičan apel ljekara s KCUS-a, koji su ustvrdili u pismu da su “šanse da pacijent preživi na ovim respiratorima nikakve”.\nDoktori valjda znaju\nBadnjević navodi da su “uređaji sigurni za korištenje za ono što su verificirani” i dodao je da tu nema nikakvih dvojbi i da to govori od prvog dana.\nDodao je da bi valjda anesteziolog trebao da zna kakav uređaj i na kakvog pacijenta treba priključiti.\n– Stalno ponavljamo, od prvog dana, da se uređaji mogu i smiju koristi za ono za šta je proizvođač propisao jer se u pismu navodi da aparat nema ni PEEP, da nema HIGH FLOW funkciju. To govorimo cijelo vrijeme da nema, jer su to transportni respiratori – kaže Badnjević.\nOn kaže da “Verlab” ne verifikuje namjenu nego mjeriteljsku osobinu instrumenta za oblast fizičkih veličina koje se mjere.\n– Sve sto se tiče namjene nije naša tematika. To je pitanje za proizvođača i servisera, te obuke koju su ljekari prošli ili nisu. Ne znam zašto neko očekuje neke parametre od tih uređaja, kada se zna za šta su verificirani- istakao je on.\nPodsjećamo, u optužnici Tužilaštva BiH, protiv Fadila Novalića i drugih, jasno stoji:\nKupljena i isporučena medicinska oprema (respiratori, ACM812A) ne posjeduje ni minimum potrebnih bitnih karakteristika za adekvatan tretman pacijenata srednje i teške kliničke slike zbog oboljenja COVID-19, zbog čega se ne preporučuje njena primjena u jedinicama intenzivne terapije.\nOdnosno, oni nisu namijenjeni za upotrebu u invazivnom liječenju, posebno za bolesnike s COVID-19 koji su u kritičnom stanju i kojima može trebati dugotrajna invazivna i visoko/niska ventilacija\nPrethodni članakLjekar koji je odbio “smrtonosne respiratore”: Mog bolesnika u SKB Mostar nikad niko neće priključiti na njih!\nSljedeći članakDodik: RS bi kao nezavisna imala bolji standard, pokazala je sposobnost tokom pandemije


Društvo arhiva vesti 19.03.2017 - Naslovi.net\nŽeljko Bodrožić i Slaviša Lekić u trci za predsednika NUNS\nNezavisno udruženje novinara Srbije u subotu 25. marta održaće redovnu godišnju skupštinu na kojoj će se izabrati i novi predsednik udruženja. Za sada su u trci dva kandidata za to mesto - Željko Bodrožić i Slaviša Lekić. Podsetimo, Vukašin… »\nDanas: Bodrožić i Lekić u trci za predsednika NUNS\nKostić: U Srbiji ima više dobrih učenika, nego učitelja\nU ovom trenutku je neophodno nacionalno finansiranje nauke, a s uvođenjem mešovitog modela ne bih žurio, izjavio je predsednik Srpske akademije nauka i umetnosti akademik Vladimir Kostić. - Bazične i društvene nauke država mora da podrži. Budemo… »\nNova ekonomija: Kostić: Male nacije moraju da shvate da je nauka deo civilizacijske pismenostiRTS: Kostić: Nauku ne smemo prepustiti nemilosrdnoj trci na tržištujoš 1 povezana\nUklonjena građevinska ograda kod Fakulteta za islamske studije u Novom Pazaru\nNovi magazin 19.03.2017\nTokom protekle noći u Novom Pazaru uklonjeni su ograda i građevinski materijal pored Fakulteta za islamske studije (FIS) kojom je delimično uzurpiran centralni gradski trg. Ograda je postavljena desetak dana posle svečanog otvaranja oko 700 kvadrata… »\nB92: NP: Uklonjeni "ograda i građevinski materijal Zukorlića"Vesti online: Ništa im ne mogu: Islamska zajednica u Srbiji i dalje gradi na divljejoš 1 povezana\n19.03.2017 Društvo, izvori


Predavanje: Etiopska umetnost u Muzeju afričke umetnosti\n27. septembar 2012 u 19 časova\nMala galerija SKC, Bulevar Zorana Đinđića 152 a\nNa predavanju u SKC-u biće predstavljeni primeri etiopske umetnosti iz zbirke, koja čini najnoviji dodatak Muzeju afričke umetnosti. Naime, Muzej je odskora postao bogatiji za dve stotine predmeta iz Etiopije – slika, keramike, hrišćanskih krstova i ikona, nakita, ceremonijalnih tkanina, drvenih češljeva i drugih predmeta zanatstva i primenjene umetnosti, koji su dobijeni putem poklona od porodice Seferović iz Beograda.\nZnačajna kako po obimu, tako i po svojoj kompleksnosti, zbirka Seferović daje veliki doprinos proučavanju i predstavljanju umetničkog nasleđa i različitih vidova estetskog izražavanja u Etiopiji, odnosno upoznavanju raznovrsnih slojeva etiopske kulture, koja se formirala na tekovinama stare aksumske civilizacije i nasleđu hrišćanske države Abisinije, kao i na mnogobrojnim trgovačkim dodirima sa zemljama na Indijskom okeanu. Prezentujući primere iz zbirke, na predavanju u Maloj galeriji SKC-a, biće predstavljeni pojedini vidovi tradicionalne, popularne i religiozne umetnosti Etiopije. Takođe će biti reči o publikaciji koja prati predstojeću muzejsku izložbu Etiopska umetnost iz poklon zbirke Nine Seferović. Sa druge strane, biće pomenut velikodušan gest darodavaca, uz kratak osvrt na nastanak zbirke, boravak porodice Seferović u Etiopiji, i na doprinos Nine Seferović kao etnologa – stručnjaka na terenu, u formiranju ove zbirke.\nAleksandra Prodanović Bojović, antropolog, kustos Muzeja afričke umetnosti, jedan od ko-autora izložbe i publikacije\nNada Seferović, iz porodice darodavaca, istoričar umetnosti.


Farme bitkoina grejaće snežni kanadski grad - Muški magazin - trendovi, fitness, lifestyle, saveti, devojke...\nSvi smo se već naslušali o tome da majnovanje bitkoina poseduje ogroman negativan uticaj na našu klimu, ali nedavno izvedena studija na ovu temu navodi da bi kriptovalute mogle da dodaju globalnom zagrevanju i do dva stepena Celzijusa, što je itekako zabrinulo naučnu zajednicu...\nČak je i Elon Mask suspendovao prodaje svojih Tesla automobila upotrebom bitkoina ranije ove godine zbog zabrinutosti vezanih za uticaj kriptovaluta na ekosistem naše planete. Sa druge strane, Vankuver je pronašao interesantan način kako bi poništio uticaj energetski intenzivnog poslovanja majnovanja bitkoina. Kanadski grad planira da postane prvi u svetu koji će generisati i obnavljati energiju kopanja kriptovaluta omogućujući dodatno grejanje svojih zgrada.\nKompanija Lonsdale Energy Corporation (LEC), predstavila je nagrađivani energetski program koji će ostati u vlasništvu grada i biti zadužen za hvatanje ukoštac sa ovim problemom i dekarbonizaciju energije potrebne distriktu severnog Vankuvera. Ovaj sistem kreiran je u saradnji sa kanadskim kriptovalutnim gigantom MintGreen, koji će razviti svoje Digital Boilers jedinice i ugraditi ih u energetski sistem ovog dela grada.\nDigital Boilers su u mogućnosti da zadrže i iskoriste više od 96% električne energije iskorišćene za kopanje bitkoina u formi toplotne energije koja zatim može biti efikasno kanalisana u grejne sisteme zajednica i služiti u industrijskim procesima. Izvršni direktor Lonsdale Energy Corporation brenda, Karsten Veng, izjavio je: "Partnerstvo sa MintGreen u ovom projektu predstavlja veoma uzbudljivo poglavlje za nas, u kome će nastati inovativna i troškovno takmičarski projekti i utabati put ka našem cilju da podržimo ambiciozni plan namenjen redukciji štetnih gasova staklene bašte".\nSavet grada Severnog Vankuvera dve godine usvojio je predlog za povećanje ciljeva smanjivanja efekata staklene bašte, kako bi do 2050. njegove emisije spale na nulti nivo, dok bi do 2040. trebalo da budu smanjene do 80%, što je ispod planiranog nivoa iz 2007. godine. Sudeći prema zvaničnicima, upotreba bitkoin grejanja onemogućiće stvaranje 20.000 tona gasova staklene bašte po jednom megavatu i njihov odlazak u atmosferu i služiće za zagrevanje sto stambenih i komercijalnih zgrada.\n"Kompleksno pitanje klimatskih promena zahteva inovativne solucije, dok kompanija LEC, zajedno sa Severnim Vankuverom, trenutno staje na sam vrh i predstavlja lidera u raspolaganju resursima životne sredine", dodao je izvršni direktor kompanije MintGreen, Kolin Saliven.


NA DESETINE SMRZNUTIH VODOVODNIH ŠAHTOVA | Kozarski Vjesnik - Radio televizija Prijedor\nHome Vijesti NA DESETINE SMRZNUTIH VODOVODNIH ŠAHTOVA\nNA DESETINE SMRZNUTIH VODOVODNIH ŠAHTOVA\nNiske temperature u kombinaciji sa neažurnošću građana, koji nisu toplotno zaštitili svoje kućne šahtove, dovelo je do problema sa vodosnabdijevanjem u naseljima sa individualnom stambenom izgradnjom, koja su priključena na gradsku vodovodnu mrežu.\nTokom božićnih praznika, prijavljeno je na desetine kvarova na instalacijama i uređajima u šahtovima, preko kojih su individualne kuće priključene na gradsku vodovodnu mrežu, saznali smo od Dragoslava Kabića, rukovodioca Proizvodno-tehničkog sektora u prijedorskom Vodovodu.\nDragoslav Kabić, rukovodioc Proizvodno-tehničkog sektora u prijedorskom Vodovodu\nOn je rekao da su svi kvarovi otklonjeni o trošku Vodovoda, iako je zaštita kućnih vodovodnih šahtova od smrzavanja i mehaničkih oštećenja obaveza vlasnika objekata, koji su preko tih šahtova priključeni na gradsku vodovodnu mrežu.\nKabić je apelovao na građane da izvrše toplotnu izolaciju šahtova, kako u narednom periodu ne bi imali problema. On je rekao da su cjevovodi i uređaji, o čijem se održavanju brine Vodovod na vrijeme zaštićeni i nije bilo nikakvih oštećenja i problema u vodosnabdijevanju.\nPrethodniTURNIR “MLADOST 2017”: NA STARTU 25 GOLOVA\nSlijedećiNORMALIZOVANO SNABDIJEVANJE ELEKTRIČNOM ENERGIJOM


Banja Vrujci » Privatni Smeštaj u Banji Vrujci » Privatan smeštaj sobe Cica\nPrivatni smeštaj porodične kuće Vulović nudi sobe za izdavanje u Banji Vrujci već punih petnaest godina. Smešten je na lepom mestu, veoma blizu oba kompleksa sa bazenima koja se najviše koriste u toku letnje sezone.\nNiže cene za smeštaj van sezone\nKompletno opremljena trpezarija za pripremanje hrane\nGostima je na raspolaganju mogućnost spremanja hrane.\nTrudimo se da se naši gosti kod nas osećaju kao kod svoje kuće a naša porodica je poznata po gostoprimstvu i upravo zbog toga imamo goste koji kod nas odsedaju u kontinuitetu petnaest godina.\nPrivatan smeštaj Vulović u svom sastavu ima dvokrevetne sobe, trokrevetne sobe kao i četvorokrevetne sobe potpuno nezavisne jedna od druge dok se kuhinja i trpezarija sa svim neophodnim elementima nalaze na spratu, gde je i zajedničko kupatilo. Takođe, u trpezariji gosti imaju mogućnost gledanja kablovske televizije.\nU dvorištu imamo obezbeđena parking mesta, a za dnevni odmor gostima su na raspolaganju dve terase.\nSve sobe su kategorizovane od strane turističke organizacije Banje Vrujci i ispunjavaju sve neophodne standarde za prijem gostiju.\nCena smeštaja u Banji Vrujci, boravišna taksa i porez su određene pred svaku turističku sezonu.\nNaglašavamo specijalnu ponudu za smeštaj u mesecima Maju Junu kao i u Septembru, cene smeštaja su za 20 posto manje van glavne turističke sezone.\nPrivatan smeštaj sobe Cica Vulović kontakt informacije


Lifestyle: Browning B25 - Sačmara za ljubitelje Aston Martina\nSaradnja poznatih automobilskih kompanija i proizvođača luksuznih satova je relativno česta, ali veza slavne britanske marke sa proslavljenim proizvođačem oružja, nije previše uobičajena. Pred nama je nova "sačmara" sa Aston Martinom u znaku...\nSačmaru Browning B25 projektovao je John Moses Browning, daleke 1925. godine. Zahvaljujući svom kvalitetu i odličnim dizajnerskim rešenjima, proizvodi se do dan danas, o važi za veoma luskuzno i "fino" oružje.\nZainteresovani za Browning B25, svoje želje o dozajnu i ukrašavanju svoje omiljene puške, mogu poslati direktno u fabriku. Upravo to je, prošle godine, uradio je Ron Collier, britanski fan marke Aston Martin. Sa jedne strane, naručio je graviranje svog V8 Vantage Volante, sa kratkim međuosovinskim rastojanjem, iz 1986. godine, a na drugoj strani je izgraviran njegov drugi V8 Vantage Volante, proizveden krajem 90-ih godina.\nOva zanimljiva "sačmara" stigla je do aukcije kompanije Holt's Auctioneers, koja će se održati 23. juna. Očekuje se da će cena Browning puške ukrašene Aston Martinom, iznositi od 16.000 do 20.000 britanskih funti.


Vučić: Novi paket ekonomske pomoći za privredu do 15. februara | Insajder\nVučić: Novi paket ekonomske pomoći za privredu do 15. februara\nObjavljeno: 11.01.2021 | Ažurirano: 11.01.2021\nPredsednik Srbije Aleksandar Vučić rekao je večeras da će do praznika Sretenje, 15. februara, biti donet novi paket ekonomske pomoći za privredu, mala, srednja i velika preduzeća.\nVučić je za televiziju Hepi rekao da je danas na sastanku sa premijerkom Anom Brnabić i ministrom finansija Sinišom Malim dogovoreno da će taj paket biti donet i da će tek biti reči da li će biti dva ili tri puta po polovina minimalne cene rada.\n"Imamo 1.052.000 ljudi koji su obuhvaćeni tim paketom", rekao je Vučić i dodao da će paketi biti dodeljivani sektorski.\nKako je naveo, biće reči i o dodatnoj pomoći penzionerima.\n"Ako bismo mogli još jednu milijardu za preduzeća da obezbedimo preko garantnih šema... To je ono što mogu da obećam, a razmišljamo na koji način tokom godine da pomognemo građanima ne bismo li podstakli opštu potrošnju", rekao je Vučić.\n"Računajte da ćemo u kešu pomoći sa više od jedne milijarde evra. To niko nije očekivao. Želimo da imamo plus 5,5 odsto rasta", rekao je Vučić i podsetio da slede i veliki infrastrukturni projekti u okviru programa "Srbija 2025".\nUskoro gotovi pregovori o kineskoj vakcini\nPredsednik Srbije izjavio je da će se u narednih sedam do osam dana završiti pregovori i oko nabavke kineske vakcine, nakon što su u Srbiju stigle prve količine Fajzerove i Sputnjik vakcine.\nKako je istakao, Srbija nije dobila, već je platila Fajzerovu vakcinu, a stići će "nešto manje" ruskih vakcina nego što je planirano.\nRekao je da je kineska vakcina "izuzetno kvalitetna", ali da je verovatno i najskuplja.\nRekao je da je pisao i kineskom predsedniku Si Đinping, gde je naveo da je Srbija zainteresovana za njihovu vakcinu, ali i da je zamolio za popust za našu zemlju.\nIzrazio je nadu da će Srbija uskoro krenuti u nabavku Astra-zenika vakcine, vakcine američke kompanije "Moderna", ali i ostalima koji je proizvode.\n"Sve su odlične vakcine. Mi smo jedna od retkih zemalja koja je omogućila pravo na izbor svojim građanima", poručio je Vučić.\nO prisluškivanju i Jovanjici\nVučić je naveo kako je spreman da se dodatno ponižava i ide i na poligraf da bi odgovarao na sva pitanja vezana za "Jovanjicu", ocenivši istovremeno da su prisluškivanjem njegovih razgovora pojedini iz MUP hteli da sruše vlast u Srbiji.\nOn je na pitanje da li je priča o Jovanjici osveta ministra Nebojše Stefanovića za Krušik, rekao kako ne treba niko njega da brani od Stefanovića, niti Stefanovića od njega.\n"Šta imam da mu kažem, kažem mu u lice", rekao je Vučić, dodajući da Stefanović ima velike obaveze i da su očekivanja od njega ogromna.\nVučić je, govoreći o prisluškivanju svojih razgovora, rekao da su postojali neki krugovi u MUP koji su svašta radili i koji su pokušali da zadaju konačni udarac, sruše vlast u Srbiji time što su preko kriminalnih krugova pojedinci iz policije davali informacije "tobož" ljudima iz opozicije.\nVučić je naveo kao primer Miroslava Aleksića, koji je tvrdio kako je (Predrag) Koluvija, vlasnik Jovanjice, posle hapšenja, navodno, tražio vezu jedino sa njegovim bratom Andrejom.\n"Nisam siguran, sad se ispituje, kakvih je tu bilo uticaja, da li kriminalnih, stranog faktora", rekao je Vučić.\nIzvor: Beta, RTS, N1


Đurić:Sprečili smo primenu sporazuma iz 2011. i sačuvali tablice | Radio Kosovska Mitrovica\nĐurić:Sprečili smo primenu sporazuma iz 2011. i sačuvali tablice\n16. September, 2016 19:52 |\n“Srbi na Kosovu i Metohiji mogu da budu sigurni da će država Srbija sa svim svojim institucijama, koje iz godine u godinu bivaju jače i prisutnije, sve više podržavati svoj narod u ostanku i opstanku u pokrajini”.\n“Za nas, Srbe na Kosovu i Metohiji je u interesu da stalno imamo iza leđa jaku , snažnu i poštovanu Srbiju i da imamo mir i stabilnost” rekao je direktor Kancelarije za Kosovo i Metohiju Marko Đurić.\nOn je u intevjuu televiziji Most govorio o nedavnim dogovorima postignutim u Briselu između delegacija Beograda i Prištine i između ostalog rekao da”na našu sreću i ogromnim naporom koji je uložen uspeli smo da ponštimo ukidanje naših tablica, da produžimo važenje statusno neutralnih tablica za još pet godina, da omogućimo da KM tablice i režim njihove upotrebe ostane potpuno neutralan(na severu KiM neće biti nikakvih promena u korišćšenjutoh tablica i za njih neće važiti režim nalepnica na statusne simbole) a što se tiče sprečavanja toga da nama uvedu”proba tablice” sa RKS oznakama od 1. novembra uspeli smo da se to ne desi i da se umesto toga na tablice,sa jedne i druge strane, na prelazima na jugu stavljaju dve neprozirne bele nalepnice na statusne simbole “.\nĐurić je to nazvao”vađenjem kestenja iz vatre”i doda da bi njemu bilo laše da je dopustio da 1.novembra nastane potpuni haos , da nam blikoraju ljude i protok robe na prelazima, da nam zabrane tablice KM sa oznakama i grbom Srbije i da kaže da je to sporazum iz 2011. godine koji je dogovorila tadašnja vlada”.\n“Ali ja sam osećao ličnu odgovornost da taj problem rešim pre nego on eskalira u nešto što bi moglo da se pretvori, ne samo u problem za funkcionisanje naših građana već i u nasilje “, rekao je Đurić.\nDirektor je pojasnio da će i tablice koje izdaje Priština(RKS) bez skidanja sa prelepljivanjem statusnih simbola moći da ulaze na područje centralne Srbije.\n“Oni građani koji to budu želeli, moći će u narednih 12 meseci ,da bez ikakvih naknada, registruju svoja vozila na statusno neutralne KS tablice”, rekao je direktor.\nĐurić je ocenio da je sporazum iz 2011. godine bio jako loš i dodao da mi ni u ustavu ni u zakonima nemamo osnova da ukidamo naše tablice .\nPodsetio je da je 2011. godine bio postignut sporazum kojim je bilo predviđeno ukidanje naših tablica na KiM sa odloženim uslovom od pet godina i prestanak važenja statusno neutralnih KS tablica, što je isticalo 1. novembra ove godine.\n“Tu se stav ne završava, tadašnja naša Vlada je prihvatila da naše tablice sa oznakama gradova iz centralne Srbije ne mogu ni da uđu na KiM već je bilo predviđeno da se na prelazima skidaju te tablice i kao što mi za RKS tablice, koje izdaje Priština izdajemo”proba tablice” , tako bi po tom sporazumu iz 2011. i oni nama kačili privremene RKS tablice sa grbom Kosova “, objasnio je Đurić.\nGovoreći o dogovoru koji se odnosi na telekomunikacije direktor Kancelarije za KiM Marko Đurić je rekao da se njime predviđa da “Telekom Srbija” ima punu dozvolu za rad na podruju Kosova i Metohiji i za fuksnu i mobilnu telefiniju, da građani bez pozivanja bilo kog pozivnog broja i bez dodatnih naknada mogu da pozovu korisnike u centralnoj Srbiji , da iz Beograda , kao i do sada može da se zove Priština uz broj 038, Kosovsku Mitrovicu 028 i drugi gradovi u pokrajini.\n“Ono što je predviđeno sporazumom je da Srbija od Međunarodnoj unije za telekomunikaciju traži još jedan dodatni pozivni broj za KiM kao geografsku oblast i to će u Uniji biti zavedeno kao dva pozivna broja za Srbiju, +381 i +383 kao što na primer Kina i Velika Britanija imaju više pozivnih brojeva”, rekao je Đurić. On je pojasnio da mi ni u stusnom pogledu nismo ništa izgubili a ono čime se Priština hvali je da prilikom poziva iz inostranstva, umesto pozivnog broja Slovenije ili Monaka+386, ili +377, korisnici će sada okretati +383 ako to bude zaživelo”.\nPrema Đurićevim rečima “Mi smo dobili nesmetan rad operatera Telekoma na celoj teritoriji KiM”.\n“Mi nećemo prihvatiti ono što se njima sviđa iz tog sporazuma pre nego oni omoguće da se kompletna imovina Telekoma Srbije legalizuje i registruje na teritoriji naše južne pokrajine kao vlasništvo Telekoma”, rekao je on i dodao da se radi o desetinama miliona evra i da nikome ne pada na pamet da se sa tim igra.\nĐurić je kao važnim ocenio i ti da se ne može prihvatiti da “Priština ima pristup razgovorima i da mogu daih ih prisluškuju što je bio jedan od njihovih zahteva.\n“Mi nemam poverenja u njihove institucije i način na koji bi to bilo obavljano a nemamo ni ovlašćenje građana za to”, rekao je Đurić.\nDirektor Kancelarije za KiM je dodao da je ostalo sporno pitanje statusa imovine od pre 1999. godine.\n“Moramo da povećamo pokrivenost Telekoma Srbije koje je sada dosta loše zahvaljujući tome što je Priština 2011. nasilno sekla predajnike i tako su mnoge srpske sredineu okruženju ostale nepokrivene signalom mobilne telefonije”, rekao je on i pohvalio čelne ljude Telekoma Srbije, koji , kako je rekao Kosovo i Metohiju doživljavaju kao svoje i bore se za poboljšanje kvaliteta svojih usluga u pokrajini.


Vesti online / Srpski informativni portal / Skupština Grada raspravlja o zaključku na predlog SNS-a\nMirković je kazao novinarima u Skupštini Grada da su u drugom delu zaključka, koji se odnosi na osudu nasilničkog ponašanja pojedinih odbornika Skupštine grada, želeli da se kao odbornici koji će glasati za ovaj zaključak ograde od onih koji kontinuirano sprovode i verbalno i fizičko nasilje.\n- Mislio sam da smo sa zaključcima završili kada smo Željka Veselinovića, perjanicu SzS osudili zbog poziva na silovanje Ane Brnabić - kazao je Mirković.\nDodao je da su događaji od 4. aprila ispred Starog dvora, kada je, kako navodi, Borko Stefanović jednu ženu gurnuo niz stepenice, Nikola Jovanović preskako žene, Miloš Pavlović podigao ruku i zamahnuo da udari jednu ženu, kao i ono što Marko Bastać već nedeljama radi na Trgu Republike, stvorili potrebu da se taj zaključak uvrsti na dnevni red današnje sednice.\n- Tim zaključkom u prvom delu smo samo podržali ovo što Grad već radi i zahtevaćemo od Grada da kada god se načini šteta Gradu Beogradu, kada god pristekne iz organizovane hajke, iz organizovane grupe kao što je Bastaćeva, da ljudi koji to organizuju i sprvode plate štetu koja je nastala, a ne da to rade građani Beograda - kazao je Mirković.\nIstiče da je nedopustivo da neko plaća “frustraciju jednog čoveka koji je svestan da je na poslednjim izborima za Grad Beograd od 55.000 potencijalnih glasača dobio svega 1.700 glasova”, kao što je nedopustivo i da tu štetu plaća Grad Beograd ili građani.\n- Miloš Pavlović je pored Željka Veselinovića, Dragana Ðilasa, jedan od 110 odbornika u Skupštini grada, ali ga svakako ne smatram kolegom i da je relevantan predstavnik građana, jer u trenutku kada je podigao ruku na jednu ženu - on je prestao da bude čovek, muškarac, a iz mog ugla i odbornik, jer nijedan građanin Beograda ne zaslužuje da ga takav neko predstavlja -kazao je Mirković obrazlažući drugi deo zaključka.\nNaveo je da se u okviru rasprave može videti da drugi deo opozicije, koalicioni partneri SzS predvođeni Veljanovskim, koji je bio na istoj odborničkoj listi sa Ðilasom, ovaj predlog neće podržati.\n- To nam je jasna poruka da je za njih, kao i za Dragana Ðilasa, Vuka Jeremića, fašiste Boška Obradovića nasilje nad ženama prihvatljivo i poželjno. Za nas to nikada nije bilo i neće biti i ovim zaključkom želimo da se od takvih ljudi ogradimo i da kažemo da ti ljudi iako sebe nazivaju gradskim odbornicima nisu odbornici koji se trude svakoga dana da pomognu razvoju Grada Beograda - istakao je Mirković.\nKaže da su se odbornici SNS-a nadali do poslednjeg trenutka početka sednice da će se deo opozicije predvođen Draganom Ðilasom, Nikolom Jovanovićem, Borkom Stefanovićem i Milošem Pavlovićem pojaviti na današnjoj sednici.\n- Do sada su prihodovali već 40.000 dinara, do kraja meseca još 10.000 dinara, znači 50.000 dinara je svaki odbornik SzS prihodovao ove godine, a da se nijednom nije pojavio na sednici iako je u obavezi i ako je dužan da to radi, a na ulicama u Beogradu su pričinili samo štetu - kazao je Mirković.


Kolumbijci glasaju na referendumu o mirovnom sporazumu s gerilcima\nU Kolumbiji se danas održava referendum o tome da li građani prihvataju mirovni sporazum potpisan sa ljevičarskim gerilcima Farka, što je uslov da stupi na snagu sporazum kojim se zatvara više od 50-ogodišnji sukob u zemlji.\nGotovo 34,9 miliona birača pozvani su da odgovore sa "Da" ili "Ne" na pitanje "Da li podržavate finalni sporazum o okončanju sukoba i izgradnji trajnog i stabilnog mira?", što je naslov dokumenta od 297 strana koji je rezultat četiri godine pregovora.\nGlasanje je počelo danas u 8 sati po lokalnom vremenu (15 sati po centralnoevropskom vremenu) po kišovitom vremenu.\nSporazum sa marksističkom grupom Revolucionarne oružane snage Kolumbije (Fark) ima za cilj da okonča najduži oružani sukob u Americi, u koji su tokom decenija bile uključene razne geriske grupe ekstremne ljevice, paravojne milicije ekstremne desnice i bezbjednosne snage. U tim sukobima poginulo je više od 260.000 ljudi, 45.000 je nestalo a 6,9 miliona je raseljeno.\nReferendum, koji nije obavezan želio je predsjednik zemlje Huan Manuel Santos da bi dao najširi mogući legitimitet sporazumu potpisanom 26. septembra sa šefom Farka, Rodrigom Londonjom, poznatijim po njegovom ratnom nadimku Timoleon Himenez ili Timošenko.


22.05.2009., 15:28 #1\nSveštenik Branislav Peranović, osnivač i rukovodilac kampa, priznaje za „Alo!“ da je snimak kažnjavanja autentičan!\n- Trenutno imamo oko 210 štićenika, među kojima su deca profesora univerziteta, lekara, tu je i sin jednog predsednika suda, a ima i bivših policajaca koji su ugazili u narkomaniju. Mladić čije se kažnjavanje pojavilo na sajtu „ju tjub“ je pobegao, zatim maltretirao i tukao svoje roditelje, pa se opet vratio u kamp - kaže on.\nPored odeljenja u blizini samog manastira Crna Reka u koje dolaze narkomani koji tek započinju lečenje, postoje i tri u okolini Loznice. Prema njegovim rečima, ovaj vid „vaspitavanja“ u poslednje vreme je sveden na minimum.\n- To što radimo ja i moji saradnici, među kojima su i trojica sveštenika, radimo po savesti. Pored sveštenika, pomažu i bivši štićenici, a najveća kazna nisu batine, već izbacivanje iz kampa bez prava na povratak - dodaje Peranović.\nKamp „Crna Reka“ radi sa blagoslovom Eparhije raško-prizrenske, ali nam je vladika Artemije juče rekao da zbog prezauzetosti oko Sabora nema vremena da komentariše ovaj slučaj. U blizini manastira Kovilj, kod Novog Sada, nalazi se sličan kamp na jednom od napuštenih salaša, ali iz njega do javnosti dosad nisu doprli slučajevi batinanja. Kamp radi sa blagoslovom vladike jegarskog Porfirija.\n- Dolazili su nam i iz „Crne Reke“ i iz „Ruske bolnice“, ali je takođe bilo pacijenata koji su lečeni kod nas, ali su posle povratka uzimanju psihoaktivnih supstanci pomoć tražili negde drugde. Moram da naglasim da samo lekari imaju pravo da leče jer su edukovani za to, a da je u slučaju „Crne Reke“ u pitanju manastir, odnosno komuna - kaže dr Vujošević i navodi da su osobe koje su boravile u „Crnoj Reci“ obično prihvatale takav način pomoći, koji podrazumeva i batine.\n- Takve metode su nespojive sa mojim načinom razmišljanja i samim zanimanjem - kaže dr Vujošević.\n22.05.2009., 15:30 #2\n22.05.2009., 15:32 #3\nimali smo temu juce,obrisana je kao nepodobna za ovaj pdf,tako da cu i ovu zakljucati.


Američki časopis: Vašington očekuje katastrofa zbog Bajdenovog pokušaja da zapreti Putinu - 02.05.2021, Sputnik Srbija\nNeprijateljske izjave Džoa Bajdena o Rusiji podstiču Moskvu i Peking na prisilno savezništvo, sa kojim bi sukob bio katastrofa za Vašington, piše „Nešenal... 02.05.2021, Sputnik Srbija\nU svom govoru u Kongresu američki predsednik izjavio da Sjedinjene Američke Države ne teže eskalaciji sa Rusijom, ali je Moskvi zapretio „posledicama“ u slučaju sukoba. Istovremeno je primetio da dve države mogu da sarađuju u oblastima od zajedničkog interesa.Autor članka naglašava da je ovim rečima Bajden uputio Putinu „poslednje upozorenje“. Takođe se napominje da će u slučaju zaoštravanja odnosa Sjedinjene Američke Države morati da se „bore na dva fronta“ – i sa Rusijom i sa Kinom.Bajden je ranije predložio Putinu da održe lični sastanak u trećoj zemlji kako bi razmatrali nagomilana pitanja u bilateralnim odnosima. Kasnije je američki državni sekretar Entoni Blinken objasnio da se radi o narednim nedeljama. Prema rečima ministra spoljnih poslova Rusije Sergeja Lavrova, Moskva je pozitivno prihvatila ovu ideju i razmatra je. Portparol Kremlja Dmitrij Peskov primetio je da još uvek nema dogovora o datumu sastanka, ali da se radi o letnjim mesecima. Naglasio je da ideja samita zahteva duboku analizu: svaki put izjave Vašingtona o sastanku dolaze uporedo sa izjavama o sankcijama.Pročitajte još:\nsvet, vesti, džozef bajden, sad, vladimir putin, kina, rusija\n21:28 02.05.2021 (Osveženo: 01:13 26.08.2021)\n17 April, 09:04


Obuka o bezbednosti u saobraćaju – RADIO TELEVIZIJA BOR\nBOR – Predstavnici Agencije za bezbednost saobraćaja u saradnji sa nadležnima u Gradskoj upravi, organizovali su u Boru obuku o korišćenju savremenih alata za unapređenje bezbednosti putne infrastrukture. Obuka je deo projekta „Bezbednost saobraćaja, Evropska Unija za Republiku Srbiju“. Projekat se sastoji iz tri komponente. Jedna od njih odnosi se na unapređenje kapaciteta lokalnih samouprava za bolji i kvalitetniji rad u oblasti bezbednosti saobraćaja, a poseban segment, zbog čega je projekat produžen, je unapređenje puteva na lokalnom području.\n„Namera je da se smanji broj poginulih i telesno povređenih, ali i ukupan broj saobraćajnih nezgoda. Da faktor „put“ koji utiče na bezbednost saobraćaja manje doprinosi nastanku nezgoda, jer poznato je da on zajedno sa ostalim faktorima učestvuje u 30 odsto saobraćajki“, istakao je na obuci Mladen Kovač iz Agencije za bezbednost saobraćaja.\nProjekat „Bezbednost saobraćaja, Evropska Unija za Republiku Srbiju“ finansijski pomaže delegacija Evropske Unije u Srbiji, podržavaju Ministarstvo za građevinarstvo, saobraćaj i infrastrukturu, Ministarstvo unutrašnjih poslova, Ministarstvo zdravlja, JP Putevi Srbije i Institut za javno zdravlje „Batut“. Glavni koordinator realizacije projekta je Agencija za bezbednost saobraćaja.\nTags: Agencija za bezbednost saobraćaja Srbije, bezbednost saobraćaja, Bor, Evropska Unija za Republiku Srbiju, obuka, projekat\nPrevious Otvoren rudnik “Čukaru Peki” kod Bora\nNext Večeras počinje primena novih mera u kafićima i restoranima


Micotakis: Evropske sankcije ne zabranjuju grčkim brodovlasnicima da prevoze rusku naftu - 31.05.2022, Sputnik Srbija\nŠesti paket antiruskih sankcija koje je odobrila Evropska unija, uključujući naftni embargo, ne zabranjuje grčkim brodovlasnicima da prevoze rusku naftu, ali će... 31.05.2022, Sputnik Srbija\nGrčki brodovlasnici poseduju 26 odsto svetske flote tankera.Na konferenciji za novinare nakon vanrednog samita Evropske uniije u Briselu novinari su upitali Micotakisa kakav će uticaj embargo imati na grčko brodarstvo, s obzirom na značaj brodarstva za zemlju.„Sada su svi odgovorni i možda po svojoj savesti razmatrati da li će u ovom trenutku želeti da se bave ovakvim prevozom robe iz Rusije. I, naravno, nema horizontalne zabrane, a ja ne mislim da će biti bilo kakvih značajnih posledica za grčko brodarstvo“, konstatovao je premijer.Micotakis je rekao i da „grčko brodarstvo može da igra veoma važnu ulogu“ u prevozu žitarica iz luka Ukrajine.Na pitanje da li će novi embargo EU dovesti do novog povećanja cena goriva, premijer je rekao da nije izvesno da će embargo dovesti do ovakvih posledica.„Evropa je dužna da iskoristi sva raspoloživa sredstva. Znamo da svaki paket sankcija ima svoju cenu, ali za nas će ona biti manja nego za Rusiju“, rekao je Micotakis.Na samitu u Briselu lideri EU su izglasali šesti paket antiruskih sankcija koji uključuje, između ostalog, postepeno uvođenje embarga na uvoz nafte iz Rusije. Zabrana će uticati samo na isporuke morem, a nafta koja dolazi preko naftovoda „Družba“ nije ograničena. Do kraja godine EU očekuje da će odustati od skoro 90 odsto uvoza ruske nafte.\ngrčka, evropska unija (eu), rusija, rusija – ekonomija, sankcije, embargo, nafta\nCC BY 2.0 / Darren Hillman/Flickr / Grčki tanker "Minerva"\nCC BY 2.0 / Darren Hillman/Flickr /\nŠesti paket antiruskih sankcija koje je odobrila Evropska unija, uključujući naftni embargo, ne zabranjuje grčkim brodovlasnicima da prevoze rusku naftu, ali će se isporuke iz Rusije u Evropu smanjiti, izjavio je grčki premijer Kirijakos Micotakis.\nGrčki brodovlasnici poseduju 26 odsto svetske flote tankera.\nNa konferenciji za novinare nakon vanrednog samita Evropske uniije u Briselu novinari su upitali Micotakisa kakav će uticaj embargo imati na grčko brodarstvo, s obzirom na značaj brodarstva za zemlju.\n„Prevoziće se manje nafte iz Rusije u Evropu. Međutim, naglašavam, ne postoje sankcije koje se tiču grčkog brodarstva vezano za prevoz nafte iz Rusije u treće zemlje“, objasnio je premijer.\n„Sada su svi odgovorni i možda po svojoj savesti razmatrati da li će u ovom trenutku želeti da se bave ovakvim prevozom robe iz Rusije. I, naravno, nema horizontalne zabrane, a ja ne mislim da će biti bilo kakvih značajnih posledica za grčko brodarstvo“, konstatovao je premijer.\n30 Maj, 13:17\nMicotakis je rekao i da „grčko brodarstvo može da igra veoma važnu ulogu“ u prevozu žitarica iz luka Ukrajine.\n„U Ukrajini je do danas požnjeveno više od 20 miliona tona žita. Podržavamo inicijativu generalnog sekretara UN o odluci koja uključuje učešće Rusije u cilju stvaranja pomorskog humanitarnog koridora“, rekao je premijer.\nNa pitanje da li će novi embargo EU dovesti do novog povećanja cena goriva, premijer je rekao da nije izvesno da će embargo dovesti do ovakvih posledica.\n„Evropa je dužna da iskoristi sva raspoloživa sredstva. Znamo da svaki paket sankcija ima svoju cenu, ali za nas će ona biti manja nego za Rusiju“, rekao je Micotakis.\nNa samitu u Briselu lideri EU su izglasali šesti paket antiruskih sankcija koji uključuje, između ostalog, postepeno uvođenje embarga na uvoz nafte iz Rusije. Zabrana će uticati samo na isporuke morem, a nafta koja dolazi preko naftovoda „Družba“ nije ograničena. Do kraja godine EU očekuje da će odustati od skoro 90 odsto uvoza ruske nafte.\nPoljski premijer: EU razmatra sankcije trećim zemljama da bi sprečila prodaju ruske nafte\n31 Maj, 17:01


Finska preuzima predsedavanje Evropskom unijom\nFinska preuzima predsedavanje Evropskom unijom od Rumunije, a na kraju godine će ga predati Hrvatskoj.\n"Budućnost EU treba da bude socijalna, ekonomska i ekološka održivost. Slogan našeg predsedavanja ukazuje na taj cilj", rekao je finski premijer Anti Rine na predstavljanju programa predsedavanja, prenosi Beta.\nPrema programu, "zajednički imenitelj" svih akcija EU treba da bude održivost.\n"Održivost je takođe povezana sa zajedničkim vrednostima EU. Ljudska prava, sloboda, demokratija, jednakost i vladavina prava, sve su to vrednosti koje članice EU preuzimaju kao deo članstva", rekao je finski premijer, objavljeno je na sajtu finskog predsedavanja EU.\nPrema programu predsedavanja, jedinstveno tržište, slobodna trgovina zasnovana na pravilima i nova regulativa elementi su kolektivne konkurentnosti EU, a naglasak mora da bude na iskorišćavanju svih prednosti istraživanja, razvoja, inovacija i digitalizacije.\nEU će podsticanjem obrazovanja i obuka, regionalne i socijalne pravde i rodne jednakosti proizvesti održiv rast i blagostanje za svoje građane, navodi se u programu koji je predstavljen sredinom prošle nedelje.\n"EU najbolje funkcioniše kada unapređujemo blagostanje ljudi i bezbednost i smanjujemo nejednakost", istakao je finski premijer.\nFinska će od 1. jula do 31. decembra predsedavati formalnim sastancima Saveta u Briselu i Luksemburgu i neformalnim sastancima ministara u Finskoj.\nPlanirano je da se u Helsinkiju održi šest neformalnih sastanaka ministara, kao i veliki broj sastanaka radnih grupa i stručnjaka.


Windows 11 ćemo kontrolisati glasom – The PRESTIGE\nWindows 11 dobija novu “Voice Access” funkciju, koja će služiti za kontrolu operativnog sistema preko glasovnih komandi i mikrofona.\nIako Microsoft već podržava diktiranje preko mikrofona, mogućnost korišćenja glasa za izvršavanje komandi u Windowsu je bila limitirana samo na određene aplikacije.\nNajnoviji Windows 11 preview build 22518 omogućava korisnicima da upotrebljavaju Voice Access funkciju za pokretanje ili zatvaranje aplikacija, prebacivanje na Desktop, smanjenje ili uvećanje prozora, prebacivanje između aplikacija, biranje elemenata, skrolovanje, obradu teksta i drugo.\nU ovom trenutku, Voice Access ima podršku samo za English US jezik. Kako bi pokrenuli funkciju, korisnicima je potreban najnoviji Windows 11 preview build, a potom je potrebno otići u Settings > Accessibility > Speech stranicu i omogućiti funkciju.\nVoice Access podržava više od 80 govornih komandi, aomogućava Windows 11 korisnicima da diktiraju i obrađuju dokumente direktno preko mikrofona.


Dačić: Izazovi i pretnje ne poznaju granice, potrebna nam je saradnja | Ekspres.net\nDačić: Izazovi i pretnje ne poznaju granice, potrebna nam je saradnja\nDuboko verujem da su zemlje Jugoistočne Evrope posvećene bliskoj regionalnoj saradnji u borbi protiv postojećih, kao i novih bezbednosnih pretnji, kaže srpski šef diplomatije Ivica Dačić.\nOn je na otvaranju regionalnog skupa o upravljanju i reformi sektora bezbednosti u organizaciji OEBS-a rekao da su aktuelni bezbednosni izazovi i pretnje nedeljivi, da ne poznaju granice i da niko samostalno sa njima ne može da se izbori.\n“Pred nama je imperativ da osmislimo i realizujemo zajednički pristup, međusobnu koordinaciju u što uspešnijem suprotstavljanju svim bezbednosnim izazovima i pretnjama, koje predstavljaju opasnost za mir, stabilnost i napredak naših društava”, rekao je Dačić.\nRekao je i da je uveren da OEBS treba da nastavi da igra važnu ulogu u oblikovanju dugoročno održivog bezbednosnog sektora u državaam regiona, kroz podršku institucijama u reformskom procesu, vodeći računa o specifičnim potrebama svake države.\nTags bezbednostivica dacicoebssaradnja\nZAVRŠETAK AUSTRIJSKOG PREDSEDAVANJA OEBS-U: Na Savetu ministara u Beču 41 šef diplomatije Dačić generalu NATO: Srbija je vojno neutralna Dačić: Priprema se teren za totalni pritisak na Srbiju! Priština treba sve da dobije… Vučić: Završićemo reformu pravosuđa ne zbog EU, već zbog svojih građana


Klub Kabinet Nova godina - Rezervacije na 063 34 34 33 | Beograd NoćuKlub Kabinet Nova godina - Rezervacije na 063 34 34 33 | Beograd Noću\nDj Playa, Dj Kizami, Diana Tarakaj i Sloba Trivanovic\n33 € sa hranom i pićem + rezervacija\nKlub Kabinet Nova godina 2021 - najbolja novogodišnja proslava u popularnom gradskom klubu Kabinet. Rezervacije su obavezne, a postoji mogućnost plaćanja preko računa i slanja karata na željenu adresu na teritoriji cele Srbije i u inostranstvu.\nUz Beograd noću rezervišite sebi mesto, s obzirom na to da za Kabinet Nova godina predstavlja posebnu priliku da u savršeno uređenom ambijentu i u pozitivnoj atmosferi, ugosti sve one prave gradske face željne dobrog novogodišnjeg provoda.\nKabinet Nova godina 2021 - rezervacije brzo i jednostavno uz Beograd noću\nSvakog 31. decembra Beograd postaje mesto najboljeg noćnog provoda u regionu. Jedan od razloga možete pronaći i u klubu Kabinet, gde je svaka žurka za pamćenje i iskustvo koje se mesecima prepričava!\nKada se obeležava bilo koja prilika, a naročito Nova godina spektakl u klubu Kabinet je zagarantovan, a na vama je samo da na vreme rezervišete svoje mesto i Novu godinu dočekate u najboljem mogućem okruženju.\n-Barski stolovi 25 eur, odnosno 45 eur sa gratis flašom stranog žestokog pića po izboru (Johnnie Walker, Ballantine's, Smirnoff, Absolut)\n-Vip barski stolovi 35 eur, odnosno 55 eur sa gratis flašom stranog žestokog pića po izboru (Johnnie Walker, Ballantine's, Smirnoff, Absolut)\n-Niska sedenja 60 eur sa gratis flašom šampanjca, odnosno 80 eur sa gratis flašom stranog žestokog pića po izboru (Johnnie Walker, Ballantine's, Smirnoff, Absolut) i flašom šampanjca\n-Mali separei 150 eur sa gratis flašom stranog žestokog pića po izboru (Johnnie Walker, Ballantine's, Smirnoff, Absolut), flašom šampanjca i hranom na stolu\n-Veliki separei 250 eur sa gratis dve flaše stranog žestokog pića po izboru (Johnnie Walker, Ballantine's, Smirnoff, Absolut), flašom šampanjca i hranom na stolu\n*flaše stranog žestokog pića po izboru (Johnnie Walker, Ballantine's, Smirnoff, Absolut) moguće je zamenitii za premium flaše uz doplatu (Jack Daniel's 30 eur, Chivas 50 eur, Belvedere 70 eur, Gray Goose 70 eur, Moet 70 eur)\nNezaboravna novogodišnja noć u popularnom klubu\nNovogodišnja noć predstavlja fantastičan povod da svim svojim prijateljima doživite spektakularan provod koji se ne zaboravlja na žurki koja će se mesecima prepričavati. Klub Kabninet je mesto koje donosi donosi najurbanije i najintenzivnije žurke, pa ne treba da čudi zbog čega su novogodišnje proslave u ovom klubu toliko popularne.\nU savršeno uređenom prostoru kluba, okuplja se samo najbolja gradska ekipa i slušaju najveći hitovi popularne muzike, što je dovoljna garancija da će doček Nove godine u ovom klubu biti i te kako uzbudljiv i na zavidnom nivou.\nAko planirate da posetite klub Kabinet Nova godina je definitivno najbolja prilika za to, s obzirom na to da u prelepom klubu imate priliku da uživate u brojnim pogodnostima, a ono što je najvažnije jeste prepoznatljiva atmosfera koja ovde vlada - uvek dobra energija i najveselije društvo.\nNova godina Kabinet - mesto ludog novogodišnjeg provoda\nPopularni prestonički klub Kabinet se nalazi na adresi Studentski trg 15. Prijatan ambijent i okruženje ovog kluba doprineće da novogodišnji provod bude još bolji i spektakularniji. Nova godina je poseban događaj, pa se svi zaposleni u klubu posebno trude da udovolje svojim gostima i prirede im nezaboravno veče.\nZato, ukoliko želite da se za Novu godinu najbolje provedete i da u nju uđete u velikom stilu, u ekskluzivnom prostoru i uz urbanu gradsku ekipu, neka vaš izbor za doček bude baš ovo mesto - sigurno nećete pogrešiti.


Žvakaće gume za male simpatije | LifePress magazin\nIdeju smo “pokupili” na blogu Projectdenneler, a mislimo da je ovo jedan od najdivnijih poklona koje deca mogu pokloniti simpatiji.\nFotografišite dete – neka se namesti kao da piri balon od žvakaće gume. Kada dobijete idealnu fotografiju isprintajte je na štampač, pa zalepite na krug od kartona. Napravite rupu na mestu gde su usta, pa na to mesto namestite naduvan balon.\nU vrećicu spakujte bombone i žvakaće gume i slatkiše po želji, pa je zalepite sa druge strane kartona (kao na fotografiji) i mali poklon je spreman.\nPročitajte i kako da Napravite ljubavne bubice.


Talijanski dnevnik "Corriere dello Sport" objavio je da policija provjerava i transfer Juventusa i Barcelone iz 2020. godine, odnosno razmjenu Miralema Pjanića i Arthura Mela.\nTalijanske vlasti pokrenule su istragu protiv fudbalskog kluba Juventus zbog optužbi za finansijske nepravilnosti, javlja Anadolu Agency (AA).\nTalijanski dnevnik "Corriere dello Sport" objavio je da policija provjerava i transfer Juventusa i španske Barcelone iz 2020. godine. Radi se o razmjeni veznog igrača iz Bosne i Hercegovine Miralema Pjanića i Brazilca Arthura Mela. Po ovom dogovoru Pjanić je napustio Juventus i prešao u Barcelonu, a Arthur je prešao u Juventus u septembru 2020. godine.\nTalijanska fudbalska organizacija COVISOC i državno finansijsko regulatorno tijelo CONSOB već su otvorili svoju istragu.


“TEMPO” IZ 1978. GODINE: Vahid Halilhodžić je najbolji fudbaler! – Magazin Plus\nHome/“TEMPO” IZ 1978. GODINE: Vahid Halilhodžić je najbolji fudbaler!\n“TEMPO” IZ 1978. GODINE: Vahid Halilhodžić je najbolji fudbaler!\nNajpopularnije sportske novine u bivšoj Jugoslaviji “Tempo” svake godine birale su najboljeg fudbalera. Te 1978. godine konkurencija je bila izuzetno jaka. među kandidatima su bili Vahid Halilhodžić, Nenad Stojković, Safet Sušić, Vladimir Petrović, Ante Miročević, Dušan Savić, Nikica Cukrov, Vedran Rožić…\nRedakcija “Tempa”odlučila se za Vahida Halilhodžića uz ovakvo objašnjenje:\ndirektnog čuvara, tako da je za njih prosto “iznicao” iz zemlje i postizao golove.\nZahum i Kedžara: kako ne oskvrnuti mit o Divi i njezinu 'grebu'?


Udruženje Ja volim Francusku organizovalo posetu banji Vichy - Aviatica\nUdruženje Ja volim Francusku organizovalo posetu predstavnika Vrnjačke banje čuvenoj francuskoj banji Vichy.\nDatum / Date: 23.07.2021.\nFoto: Udruženje Ja volim Francusku\nTokom poslednje tri godine, Udruženje „Ja volim Francusku“ je, istražujući i zahvaljujući istrajnosti, uspelo da realizuje nekoliko projekata koji su ponovo pokrenuli saradnju između Francuske i Srbije u oblastima – ekonomije, turizma i multikulture; što je doprinelo jačanju bilateralnih odnosa između naših zemalja.\nProjekte podržava i u njima aktivno učestvuje i francuska ambasada u Srbiji.\nU skladu sa tekućim aktivnostima u periodu od 1. do 4. jula, Udruženje „Ja volim Francusku“ je realizovalo studijsku posetu Vrnjačke banje jednoj od pet najlepših banja sveta, banji Viši (Vichy).\nU junu 2020. aktivnostima Udruženja u Srbiji je realizovan jedini međunarodni projekat kojim je pokrenuta promocija wellnes i spa potencijala Srbije u Francuskoj. Rezultat uspešno realizovane promocije će banjskom potencijalu Srbije otvoriti vrata Evropskog banjskog prestižnog tržišta.\nU skladu sa pokazanim interesovanjem lokalne samouprave i turističke organizacije Vrnjačke banje, za uspostavljanjem saradnje sa banjom Viši, koja je između ostalog Svetski prepoznata i po svom kozmetičkom brendu. Uz podršku i kontinuiranu komunikaciju sa francuskim državnim institucijama i podršku ambasade Francuske u Srbiji, Udruženje je omogućilo pokretanje francusko-srpske međunarodne saradnje i realizovalo pomenutu posetu.\nPoseta Vrnjačke banje banji Viši Srbiji može da donese proširenje poslovne saradnje na razvijene zemlje Evrope. Banja Viši, jedna od najstarijih banja u svetu, čije ime je postalo prestižno, je banja koja privlači najveći broj turista u Evropi.\n„Pored banje Viši, Udruženje je u komunikaciji sa banjama Enghien les bains, Evian i Aix les Bains, liderima banjskog turizma u Francuskoj. Ove banje su zainteresovane za saradnju sa drugim banjama Srbije i u planu je da se zainteresovanim banjama iz Srbije omogući organizovana poseta banjama Evian i Aix les bains, do kraja ove godine“, rekla je Slađana Novakovic, predsednica Udruženja „Ja volim Francusku“ i idejni tvorac projekta.\nFoto: Slađana Novaković, predsednica Udruženja Ja volim Francusku\nUdruženje svojim aktivnostima pomera granice francusko-srpske saradnje, o čemu je pisao i čuveni francuski Figaro magazin.\n„Strpljivošću, odlučnošću i napornim radom, Slađana Novaković (predsednica Udruženja) je uspela da udruži sve one strane naših dveju zemalja koje imaju dobru volju da razviju turističku ponudu Srbije prema Francuzima,“ piše direktor Figaroa, parafrazirajući citat Marka Tvena o Nikoli Tesli: „Nije znala da je to nemoguće uraditi, pa je to i uradila“.\nKroz ovakve vrste saradnje se umrežavamo u domenu turističkih razmena , u domenu edukacije i u domenu raznoraznih aktivnosti koje se tiču ne samo kulturnog i turističkog segmenta, već kompletnih naših ekonomskih bilateralnih odnosa, dodala je Novaković.\nU septembru Srbiju će posetiti visoka delgacija banje Viši, predstavnici lokalne samouprave grada i direkcija Vichy Spa Internationalle, kompanije koja upravlja banjskim kompleksom.\nPoseta delegacije Višija će Srbiju izdvojiti kao prepoznatljivu u odnosu na sve druge zemlje Balkana s obzirom da će to biti, njihova prva poseta Balkanskom tržištu.\nNa poziv zemalja iz regiona, Udruženje „Ja volim Francusku“ je u izradi platforme budućih aktivnosti umrežavanja sa francuskim tržištem, čime bi doprineli što većem prisustvu francuskog banjskog inovativnog proizvoda i samim tim omogućili prepoznatljivost naše regije u evropskim okvirima.\nbanjaFrancuskafrancuska ambasadafrancusko-srpska saradnjaJa volim FrancuskuSlađana NovakovićspaSrbijaVichyVišiVrnjačka Banjawellness


Korona virus u Srbiji: 1.483 novozaraženih, 19 preminulih! - mediji.net\nNa respiratoru je trenutno 165 pacijent\nU Srbiji u poslednjih 24 sata testirano je 9.434 građana. Od toga je novozaraženih 1.483.\nNažalost, preminulo je 19 pacijenata.\nKorona virusPreko 75200 vesti\npresek zaraženihAktuelna tema\nGodinu dana korone u Srbiji. Šta je struka do sada naučila o virusu: "Nismo uspeli sa opštim merama"\nSednica Kriznog štaba, na kojoj će biti analizirana aktuelna epidemiološka situacija, koja je evidentno pogoršana, biće održana danas u 15 sati.\nVlasti u BiH dogovorile raspodelu vakcina iz donacije Srbije\nZavod za javno zdravlje Federacije BiH i kantonalni zavodi dogovorili su se danas koliko će kojem kantonu pripasti vakcina protiv korona virusa koje je pre dva dana dostavio predsednik Srbije Aleksandar Vučić.\nU Brazilu rekordan broj novozaraženih koronom još od jula: Bolsonaro poručio narodu da "ne kuka"\nNakon što je u Brazilu dva uzastopna dana zabeležen rekodan broj preminulih od korona virusa, predsednik Žair Bolsonarao poručio je danas građanima da prestanu da „kukaju“ i da krenu dalje.Brazil je na drugom mestu u svetu po broju žrtava korona virusa, odmah posle SAD, navodi agencija Reuters.\nPopularni pevač Boban Rajović koji trenutno boravi u Kopenhagenu, otkrio je šta se o Srbiji može čuti od ljudi u Danskoj, kao i u njihovim medijima.


"Obezbediti sigurnu posetu": Direktor SZO u Srbiji o dolasku naših ljudi iz inostranstva za praznike - Naši u svetu\n“Obezbediti sigurnu posetu”: Direktor SZO u Srbiji o dolasku naših ljudi iz inostranstva za praznike\nObjavljeno 01/12/20 u 09:30\n“Plašim se da nismo još u piku. Međutim, pritisak na bolnice će se nastaviti još nekoliko nedelja posle pika, jer razvoj ozbiljne forme bolesti traje od deset dana do dve nedelje. Očekujem težak decembar, naročito za zdravstvene radnike”, rekao je Ivanuša za RTS.\nOn je rekao da se epidemija u Srbiji raširila kao požar i da su potrebne stroge mere i puno vremena da se ona stavi pod kontrolu.\nNavodi da se zaraza širi unutar porodica, na radnom mestu, kao i da se očekuje veliki broj Srba koji će se za praznike vratiti u domovinu da posete svoju porodicu.\n“To može predstavljati dodatan broj obolelih, treba razmišljati u oba pravca, obezbediti sigurnu posetu i razmišljati kako se virus širi lokalno”, kazao je on.\nNaveo je da su druge zemlje, kada je broj novoobolelih bio tako veliki kao sada u Srbiji, zatvarale ugostiteljske objekte i čak uvodile policijski čas, ali da je teško reći šta bi dalo najbolje rezultate u Srbiji.\nKako je naveo, osoba je zarazna oko dva dana pre pojave simptoma i prvih pet dana simtpoma, kod ozbiljnije bolesnih i duže.\n“Zbog toga je bitno da koristimo maske, održavamo fizičku distancu”, rekao je Ivanuša i dodao da se nada da će vakcina protiv korona virusa stići što pre i da će i u Srbiju, i svuda u svet, stići više vakcina.\n“Novak još jednom pokazao koliko je veliki i misli na ostale”: Đokovićev potez sve oduševio!\nU Austriji će građani stariji od 65 godina besplatno dobiti zaštitne maske FFP2, čeka se odobrenje\nNemačka će prva u EU koristiti tretman antitelima za koronu, koji je pomogao TRAMPU\nUlice PUSTE: U Holandiji prvi put posle 75 godina uveden policijski čas, propisane i…


Posle snežnog nevremena, stanje se u zapadnim i južnim delovima zemlje polako normalizuje. Vanredna situacija je i dalje u Crnoj Travi, Sjenici i delovima opština Požega i Arilje. Iz opštine Crna Trava jutros stižu neverovatni snimci.\nGledalac reporter iz Malčišta Dragan Ilić, kaže za "RTS" da se do pojasa se propada u sneg, a automobili se jedva vide.\nAutomobili su u potpunosti zavejani\nBrojni lokalni putevi širom zemlje još su neprohodni posle snežnog nevremena u četvrtak, a čišćenje otežavaju visoki smetovi.\nSmetovi i do tri metra\nSituacija u Crnoj Travi je danas nešto bolja jer je vetar prestao da duva, ali je i dalje na snazi vanredna situacija.\n"Na putu je bilo tri metra snega, niko nije znao da su ISPOD ZATRPANI AUTOMOBILI": Naš reporter obišao je mesto stravičnog nevremena i zatekao NESTVARNE SCENE (VIDEO)\nPredsednik opštine Crna Trava Slvoljub Blagojević kaže za RTS da je na terenu šest mašina, koje imaju dosta problema zbog visokih smetova.\nBlagojević očekuje da se u toku naredne nedelje, do četvrtka, ukine vanredna situacija.


Lovernj - Naredna stanica je Denver? - Sportske.net\nLovernj - Naredna stanica je Denver?\nEuforija među navijačima Partizana koji su se ponadali da će se Žofri Lovernj vratiti u klub svakako će se stišati nakon vesti da su Denver Nagetsi spremni da nagažuju francuskog reprezentativca koji je raskinuo ugovor sa Himkijem.\nNavijači KK Partizan NIS bili su zatečeni dvema vestima koje su juče dospele u javnost. Prva se ticala Đorđa Gagića i njegove odluke da napusti klub a druga bivšeg kapitena Žofrija Lovernja koji je raskinuo ugovor sa Himkijem.\nMomentalno je nastala euforija među pristalicama šampiona Srbije potkrepljena nadom da će se krilni centar reprezentacije Francuske vratiti u Humsku da pomogne ekipi u borbi za trofeje i plasman u Evroligu.\nNada navijača Partizana verovatno će biti ubrzo ugašena je ugledni svetski mediji poput "L'Ekipa" tvrde da je Žofri Lovernj (23, 211 cm) blizu dogovora sa Denver Nagetsima.\nPozivajući se na izvore "preko bare" pomenuti list tvrdi da bi Denver uskoro mogao da ozvaniči saradnju sa Lovernjom koji bi pojačao konkurenciju na unutrašnjim pozicijama na kojima su Nagetsi u deficitu.\n"L'Ekip" tvrdi da će bivši kapiten Partizana biti odlično rešenje za Denver jer može da odigra na obe pozicije unutar reketa čime bi Kenetu Faridu i Jusufu Nurkiću bio skinut veliki teret sa leđa.\nŽofri Lovernj je pre dve godine izabran u drugoj rundi NBA drafta a tokom prethodne dve godine sa velikim uspehom je nastupao za beogradski Partizan posle čega je prodat Himkiju.\nSa reprezentacijom Francuske osvojio je titulu evropskog prvaka u Sloveniji (2013), dok je sa minulog Mundobasketa poneo bronzanu medalju.\nU tekućoj sezoni za Himki je odigrao 27 utakmica i prosečno beležio 9.4 poena, 4.4 skoka i 1.1 asistenciju.


Uber postavlja 700 brzih punjača za električna vozila u britanskoj prestonici - Otkupautomobila.rs\nKompanija Uber objavila je da u saradnji sa kompanijama Newman, Brent i Redbridge postavlja 700 brzih punjača na području Londona, što povećava infrastrukturu i ukupan broj stanica za punjenje za 7%. Kome su namenjeni punjači za električna vozila?\nIako je primarni cilj da se obezbedi dovoljno punjača za vozače Ubera i da im se omogući lakši prelazak na električna vozila, punjači će takođe biti dostupni i široj javnosti.\nOvaj poduhvat je deo investicije Ubera vredne 5 miliona funti sa ciljem da se poveća dostupnost punjača za električna vozila i da se na taj način značajno smanji zagađenje vazduha.\nGeneralni menadžer Ubera za Severnu Evropu, Džejmi Hejvud, izjavio je da smatra da će postavljanje ovih punjača podstaći i pomoći hiljadama vozača da se odluče na prelazak na električna vozila.\nKakva je budućnost Uber vozila?\nKasnije ove godine Uber će proširiti svoju Uber Green opciju vožnje električnim vozilima kojima se doprinosi zaštiti životne sredine, na teritoriju celog Londona. Mušterije Ubera će moći da pozovu električno vozilo u bilo kom delu grada da se nalaze, po istoj ceni koju bi platili vožnju u vozilu koje nije električno.\nTakođe uprava kompanije je objavila da sarađuje sa britanskim proizvođačem automobila Arrival u nameri da naprave električni automobil koji će postati specijalno vozilo prevozne kompanije. Njegov dolazak na tržište najavljen je za sledeću godinu.\nElektrična vozila još uvek retko možemo susresti na našim ulicama, iako se taj broj povećao u odnosu na prethodni period. Na našem tržištu se najveći broj vozača i dalje oslanja na kupoprodaju polovnih vozila.\nUkoliko planirate da nabavite električan ili hibridni automobil, sredstva za njegovu kupovinu možete nabaviti prodajom prethodnog automobila. Kao firma za otkup automobila vršimo besplatnu procenu vrednosti, nudimo vam napovoljnije cene na tržištu i isplaćujemo novac na ruke.


Izvor: NoviMagazin.rs, 26.Nov.2020, 16:49\nČetiri zemlje Evropske unije koje su najteže pogođene prilivom stotina hiljada ilegalnih migranata u prethodnih pet godina saopštile su danas da se plaše da će i novim planom EU za miglacije i azil podneti najveći deo tereta.\nGrčka, Italija, Malta i Španija navele su u zajedničkoj izjavi da moraju da se poštuju obavezne kvote za razmeštanje migranata koji ispunjavaju uslove za izbeglički status među >> Pročitaj celu vest na sajtu NoviMagazin.rs << 27 zemalja EU, uprkos direktnom protivljenju Austrije, Češke, Mađarske, Poljske, Slovačke i drugih.\nZahtevi četvorke mogli bi da predstavljaju ozbiljnu prepreku planovima Evropske komisije o reformi sistema azila.\n"Zemlje na spoljnim granicama ne mogu same da podnesu migracioni pritiskak koji je umeren na celu Evropsku uniju", navodi se u tekstu koje su četiri članice uputile predsedniku Evropske komisije, koja je izradila novi predlog plana za migracije i azil, Savetu EU i Nemačkoj, koja predsedava EU.\nJoš 2015.godine kada je emigriralo više od milion ljudi uglavnom bežeći od sukoba u Siriji, pokazalo se da je auktuelni sistem azila neodrživ i izazvao je duboku političku krizu koja je aktuelna uprkos smanjenju broja tražilaca azila.\nSukob oko toga ko bi trebalo da preuzme odgovornost za izbeglice kada stignu u prve zemlje i koliko druge zemlje EU treba da pomognu iskoristile su krajnje desničarske partije širom bloka. Populističke vlade u Mađarskoj i Poljskoj, posebno su osporile prethodni sistem migrantskih kvota na najvišem evropskom sudu.\nU tekstu u koji je Asošijeted pres imao uvid, Grčka, Italija, Malta i Španija tvrde da su njihove odgovornosti kao zemalja u koje većina ilegalnih migranata stiže preko Sredozemnog mora stroge i jasne u "Novom paktu za migracije i azil", ali da obaveze njihovih partnera u EU nisu.\n"Mehanizam solidarnosti ostaje složen i nejasan", navele su četiri zemlje.\n"Pojam obaveznog razmeštanja treba da ostane i da se sledi kao glavno sredstvo solidarnosti", nastavlja se u tekstu.\nPrema predloženim reformama, migranti koji stižu na evropske spoljne granice bez dozvole da uđu biće prekontrolisani u roku od pet dana. Potom bi u roku od 12 nedelja ušli u postupak za azil ili bi bili deportovani.\nMigranti bi mogli da budu za to vreme u pritvoru kako se ne bi smatralo da su zvanično ušli u EU.\nZemlje EU bi se tada suočile sa dva izbora: da prihvate deo izbeglica ili pruže drugu materijalnu i logističku podršku; ili ako to nisu voljne, sponzorišu povratak migranta koji nemaju pravo da ostanu. Obavezne izbegličke kvote se ukidaju.\nUopšteno, zemlje koje pristanu da prime izbeglice dobijale bi 10.000 evra po osobi kao pomoć iz kase EU. Ostali, nazvani "evropskim izbacivačima", imali bi rok do osam meseci da deportuju ljude kojima nije odobren azil ili da prihvate one koji ispunjavaju uslove.\nPoslednjih godina samo je oko trećina onih koje je trebalo vratiti kući zaista deportovana.\nNemačka je rekla da želi da se postigne politički sporazum između zemalja EU i Evropskog parlamenta o reformama azila do kraja godine, u nadi da bi one mogle biti zvanično usvojene početkom 2021. godine.\nIzvor: Danas, 26.Nov.2020


„Masovno blokiranje i uklanjanje ruskog sadržaja sa američkih digitalnih platformi postalo sistematsko i predstavlja pravu otvorenu cenzuru“\n„Masovno blokiranje i uklanjanje ruskog sadržaja sa američkih digitalnih platformi postalo sistematsko i predstavlja pravu otvorenu cenzuru“\nBrisanje ruskog sadržaja sa američkih digitalnih platformi predstavlja otvorenu cenzuru, rekao je stalni predstavnik Rusije pri OEBS-u Aleksandar Lukaševič.\n„Masovno blokiranje i uklanjanje ruskog sadržaja poslednjih meseci postalo je sistematsko i predstavlja pravu otvorenu cenzuru. Potpuno je očigledan jasan politički podtekst delovanja kompanije grupe 'Big tek', koje je u skladu sa realizacijom spoljnopolitičkih poteza Vašingtona usmerenih na izbacivanje izvora informacija iz globalnog emitovanja koji predstavljaju alternativni pogled i predstavljaju ozbiljnu konkurenciju zapadnom medijskom toku“, rekao je Lukaševič.\nOn je podsetio da su platforme poput „Fejsbuka“, „Gugla“, „Tvitera“ ograničile pristup sadržaju oko 20 ruskih medija, ne govoreći o privatnim korisnicima, dok su administratori servisa „Jutjub“ poslednjih godina na crni spisak uneli oko 200 kanala na ruskom jeziku.\nLukaševič je pozvao predstavnicu OEBS-a za slobodu medija Terezu Ribejru da „pažljivo prati nezakonite pokušaje da se proizvoljno cenzuriše digitalni informacioni prostor i da pomogne Sjedinjenim Američkim Državama da poboljša poštovanje slobode govora“.\n„Takva drska, korporativna cenzura na tom nivou je isključiva pojava. To je nova i veoma ozbiljna pretnja za slobodu izražavanja i slobodu medija. Nedopustivo je da nekoliko privatnih korporacija, kojima je u stvari bilo dozvoljeno da zloupotrebljavaju svoj gotovo monopolistički položaj u informacionom prostoru, manipuliše činjenicama i vestima po svom nahođenju, i to na globalnom nivou“, dodao je Lukaševič.\nRT: Moskva američko oružje nije dobila od Drugog svetskog rata: Novim sankcijama SAD-a se zabranjuje izvoz „odbrambenih proizvoda“ u Rusiju\nRuska služba za vojno-tehničku saradnju izrazila je „zbunjenost“ nakon što je Vašington zemlji nametnuo zabranu izvoza „odbrambenih proizvoda i usluga“, uprkos tome što Rusija nije primila američko oružje od...\nKremlj: Odgovor na sankcije će biti onakav kako najbolje odgovara našim interesima\nNove sankcije EU i SAD protiv Rusije znatno štete ionako žalosnim odnosima, rekao je novinarima Dmitrij Peskov, pres sekretar predsednika Ruske Federacije. „One nisu ništa drugo nego mešanje u unutrašnje...\nPeskov: Ne mogu se setiti kakvu je to pomoć Amerika pružila Rusiji\nPortparol Kremlja Dmitrij Peskov je rekao da ne zna za nikakvu pomoć Rusiji iz Sjedinjenih Država, za koju je Vašington dan ranije zapretio da će je obustaviti. "Ja se, na...\nRT: Vazduhoplovna baza američke koalicije u Iraku pogođena sa najmanje 10 raketa\nKoaliciona vazduhoplovna baza u zapadnoj iračkoj provinciji Anbar pogođena je sa najmanje 10 projektila, samo dve nedelje nakon što je raketni napad na snage predvođene SAD-om u severnom Iraku...\nVojsci DNR-a izdata naredba da pucaju po potrebi\nRukovodstvo Narodne milicije Donjecke Narodne Republike dozvolilo je jedinicama da po potrebi pucaju na položaje Oružanih snaga Ukrajine. Prema rečima portparola milicije, to je neophodno da bi se „stanovništvo z...


U sredu nova utakmica FK Hajduk Kula – Opština Kula\nU sredu nova utakmica FK Hajduk Kula\n“Crvena ruža” 29. i 30. juna\nDan Rimokatoličke crkve Sveti Đorđe u Kuli\nObjavio u 23. aprila 2018.\nFK Hajduk Kula“ u sredu, 25. aprila dočekuje ekipu FK „Cement“ iz Beočina. Utakmica je zakazana za 16 časova časova a ulaz je slobodan. FK Hajduk se takmiči u Srpskoj ligi grupa Vojvodina, a trenutno je 10 na tabeli sa 31 osvojenim bodom. U prethodnom 22. kolu, koje je odigrano u subotu, 21. aprila FK “Hajduk” je igrao nerešeno (1:1) protiv FK “Omladinac” iz Novih Banovaca.\nOmladinci Srbije slavili protiv Crne Gore


Kosovo razmatra neuspelu privatizaciju Pošte i Telekoma\nSkupština i Vlada Kosova treba da razmotre probleme koji su nastali tokom procesa privatizacije 75 posto akcija Pošte i Telekoma Kosova (PTK), da pronađu razloge zašto nije uspela kako se oni ne bi ponovili, kažu u Odboru za budžet i finansije i ekonomski stručnjaci.\nMuhamet Mustafa, član Odbora za ekonomiju i finansije u Skupštini Kosova, istovremeno i član istražne komisije o PTK-u, u izjavi za RSE skreće pažnju da odgovorne vlasti treba da budu dobro pripremljene za nov proces privatizacije.\n„U Skupštini Kosova treba odmah doneti jednu odluku o privatizaciji PTK-a, a uz to i strategija privatizacije u vezi sa procentom akcija koji se treba privatizovati. A onda počinje proces koji će dobiti kredibilitet i koji će privući bolje investitore“, kaže Mustafa.\nPrivatizacija ove, takoreći, najprofitabilnije kompanije nije uspela zbog nedostatka kvoruma u Skupštini Kosova da se formira istražna parlamentarna komisija za privatizaciju PTK-a.\nRanije je opozicija u Skupštini Kosova blokirala prodaju akcija PTK-a, ne glasajući za izveštaj vladine Komisije za privatizaciju o prodaji 75 odsto akcija ove kompanije. A kako Kosovo ne bi ostalo bez budžeta za 2014. godinu, Skupština Kosova je iz nacrta Zakona o budžetu Republike Kosovo za ovu godinu uklonila amandman kojim se predviđa prodaja 75 odsto akcija Pošte i telekomunikacija Kosova.\nProfesor ekonomije, Muhamet Sadiku, smatra da privatizacija PTK-a treba da se realizuje kroz poseban zakon u Skupštini Kosova, i poručuje izvršnoj vlasti u zemlji da prilikom novog procesa privatizacije mora sačuvati, kako je rekao, „zlatne akcije“.\n„To znači da je nedopustivo da se u prvoj fazi ide sa 75 posto akcija. Bilo bi dobro da bude ispod 50 posto, kako bi se dala šansa u periodu kada i performans svetske ekonomije bude bolji“, kazao je Sadiku.\nI Muhamet Mustafa iz Skupštine Kosova kaže da odgovorne vlasti treba da prodaju samo 60 posto akcija ove kompanije i dodaje da neuspešan proces privatizacije ovog preduzeća neće uticati na njegovu vrednost.\n„Priče o vrednosti PTK-a su spekulacije. PTK na Kosovu ima milion korisnika, ima stratešku važnost i ukoliko se ovaj proces dobro odvije ne verujem da će se umanjiti njegova vrednost“, kazao je on.\nPoslednji rok za potpisivanje ugovora sa konzorcijumom Axos-Capital bio je 30. decembar, a dan kasnije, vladina komisija o privatizaciji PTK proglasila je ovaj proces neuspešnim.\nTim povodom reagovala je kompanija Axos Capital navodeći da je Vlada Kosova prouzrokovala sva kašnjenja u privatizaciji PTK-a.\n„Konačna odluka Vlade Kosova da na neočekivan način prekine proces privatizacije je u potpunosti neprihvatljiv i u suprotnosti sa međunarodnim zakonima. Ovo će imati zakonske, trgovinske, ekonomske i finansijske posledice za Vladu Kosova i Kosovo uopšte“, kaže se u reakciji ove komapnije.\nMuhamet Mustafa međutim ovakvu reakciju smatra neosnovanom. U dokumentima transakcije, dodaje on, stoji da Vlada ima pravo da prekine proces privatizacije u bilo kojoj fazi.\nVlada Kosova je inače od početka privatizacije PTK-a, koji je počeo 2009. godine, pa do sada, potrošila blizu 8 miliona evra na savetnike u ovom procesu.


Krka zbog rublje posluje sa gubicima | Ekonomist\nLjubljana — Slovenačka farmaceutska grupa Krka tokom 2014. godine ostvarila je prihod od 1,19 milijardi eura, što je za 10 miliona eura manje u odnosu na prethodnu godinu.\nU saopštenju koje je ta firma objavila na Ljubljanskoj berzi navodi se da je to prvi pad godišnjih prihoda Krke od 1999. godine. Kao razlog se navode problemi na ruskom tržištu, gdje Krka ostvaruje najveće prihode, prenosi Tportal.\nKriza na tržištu Rusije posebno se osjetila u posljednjem kvartalu 2014. zbog pada plasmana izazvanog nižom vrijednošću ruske rublje. Lani je Krka u Rusiji, kako procjenjuju u toj kompaniji, ostvarila 100 miliona evra gubitka u prihodima zbog kursnih razlika.\nČista dobit Krke u 2014. godini bila je za četiri odsto manja u odnosu na prethodnu godinu i iznosila je 166 miliona eura, a pad konsolidovane dobiti u posljednjem prošlogodišnjem tromjesečju je iznosio 20 odsto.\nZbog krize s prodajom u Rusiji, Krka je prošle godine aktivirala skoro 40 miliona eura poslovnih rezervi.\nDvije trećine gubitka koje su izazvale kursne razlike odnose se na revalorizovane vrijednosti potraživanja Krke na ruskom tržištu, izjavio je direktor Krke Jože Colarič.\nZa ovu godinu u toj farmacetskoj firmi najavljuju prihod od 1,26 milijardi eura prihoda i dobit na prošlogodišnjem nivou, navodi Tportal.


Radio TV Stara Pazova - Vozovi stali, ima li dovoljno autobusa do Novog Sada?\nVozovi stali, ima li dovoljno autobusa do Novog Sada?\nOd prvog februara vozovi više ne saobraćaju na relaciji Beograd Novi Sad, zbog radova na izgradnji brze pruge Beograd Budimpešta. Naša ekipa, istraživala je kako do posla alternativnim prevozom, da li postoji dovoljan broj autobuskih polazaka ali i da li je obustava vozova uticala na cenu karata?\nNakon što su zbog radova na izgradnji brze pruge vozovi obustavljeni na relaciji Beograd Novi Sad , putnici na ovim relacijama, radnici i studenti prinuđeni da koriste alternativne prevoznike i tako sve do, kako je najavljeno kraja ove godine.\nPutnici iz Inđije više gravitiraju ka Novom Sadu, te je iz Beške i Čortanovaca uvedeno dodatnih deset autobuskih polazaka koji saobraćaju direktno do Novog Sada.\nIz Stare Pazove ka Beogradu, u pravcu u kom najviše i saobraćaju putnici ove opštine beleži se veći broj prodaje mesečnih karata.\nZa razliku od putničkog, teretni saobraćaj neće biti obustavljen, pošto je obezbedjen alternativni putni pravac preko Pančeva.\nCena karata se nije menjala, kreću se od 350 do 470 dinara zavisno od prevoznika, i kako je najavljeno neće se menjati. Staropazovčani na relaciji Beograd Stara Pazova, Stara Pazova Novi Sad, na raspolaganju imaju 24, polazaka dnevno, 9 različitih prevoznika, ujutro od 5 sati do 20 časova kada je poslednji termin za prevoz.


Čestitka novom predsedniku Republike Kube : Gradska opština Zvezdara\nČestitka novom predsedniku Republike Kube\nPovodom izbora Migela Dijasa Kanela za novog predsednika Republike Kube, zamenik predsednika GO Zvezdara Predrag Veinović uputio je čestitku preko ambasade Republike Kube u Beogradu.\n„Verujem da će Republika Kuba, na čelu sa novim predsednikom, odlučno nastaviti da korača ka ciljevima koje je proglasila Kubanska revolucija, kao i da se privredno i ekonomski razvija“ – navodi se u čestitki, i dalje kaže:\n„Naša dva naroda imaju dosta toga zajedničkog: pre svega slobodarsku tradiciju i borbu za nezavisnost. Ambasada Republike Kube u Beogradu i Gradska opština Zvezdara započele su saradnju, pre svega u oblasti kulture, istorije i medicine. Uveren sam da su perspektive saradnje u ovim kao i u drugim oblastima velike.\nU to ime siguran sam, da ćemo u interesu naših građana, nastaviti još jače da razvijamo započetu saradnju i beležimo značajne rezultate u pravcu konkretne saradnje i povezivanja sa nekom od opština Havane“. – završava čestitku zamenik predsednika GO Zvezdara Predrag Veinović.


Osam od deset najgorih aerodroma na svijetu nalazi se u EU -\nU Evropskoj uniji nalazi se osam od deset najgorih aerodroma u svijetu, pokazalo je novo istraživanje vodeće grupe za zaštitu prava putnika AirHelp.\nIstovremeno, samo tri od deset najboljih svjetskih aerodroma su u zemljama EU. Aerodromi u Francuskoj, Malti, Holandiji, Portugaliji, Rumuniji i Britaniji spadaju među globalno najgore po uslugama, uključujući let na vrijeme.\nRang lista napravljena je na osnovu zvaničnih podataka o letovima i istraživanju koje je obuhvatilo 40.000 putnika.\nAirHelp, grupa koja tvrdi da je vodeći svjetski stručnjak za prava putnika, zaključila je da je aerodrom Portela u Lisabonu najgori među 132 vazdušne luke u svijetu obuhvaćene istraživanjem.\nHolandski aerodrom u Eindhovenu je na 130. mjestu, aerodrom u Bukureštu je 129., Međunarodni aerodrom na Malti 128., aerodrom u Manchesteru 127., pariski Orly 126., aerodrom u Portu 125., a londonski Gatwick 123.\nKriterijum vjerovatnoće da let bude na vrijeme, izračunate na osnovu statističkih podataka, doprinosi ukupnom skoru sa 60 posto, a usluge za potrošače (rad službi za korisnike, redovi, čistoća) i mogućnosti za obrok i kupovinu na aerodromu sa po 20 posto.\nRang lista je pokazala da je najbolja vazdušna luka u svijetu, kao i godinu ranije, katarski međunarodni aerodrom Hamad, a slijedi aerodrom u Tokiju.\nMeđu deset najboljih su samo tri iz EU – atinski međunarodni aerodrom je na trećem mjestu dok je 2018. bio drugi, peti je aerodorom u Gdanjsku, a deveti Tenerife North.\nStručnjaci za avijaciju rekli su za EURACTIV da, s obzirom na to da kriterijum leta na vrijeme ima tako veliki udio u ukupnom skoru, ne čudi što su Hamad, Atina i Tenerife tako dobro pozicionirani jer na njima gotovo da nema kašnjenja zbog vremenskih prilika.\nPodaci Eurostata pokazuju da je svako šesto putovanje u EU u 2017. obavljeno avionom odnosno da je registrovano 218 miliona putovanja avionom od ukupno 1,3 milijarde


Proslava i vojna parada u Pjongjangu (FOTO)\nU Pjongjangu je održana velika vojna parada kojom Severna Koreja obeležava 70. godišnjicu vladajuće partije.\nKako navodi AP, cilj manifestacije je da se poruči svetu, ali i Severnokorejcima, da dinastija Kim i dalje čvrsto drži svoje pozicije, kao i da se podvuče značaj severnokorejske vojne sile. Državna severnokorejska televizija prenosila je direktno defile, na kojem su učestvovali i pripadnici oklopne jedinice i raketnih jedinica. Ceremoniji je predsedavao severnokorejski lider Kim Džong-un, ali bez prisustva svetskih lidera. Kina, kao saveznik Severne Koreje, poslala je na paradu zvaničnika Komunističke partije Kine. Kim Džong-un je na vojnoj paradi izjavio da je vojska Severne Koreje spremna da odgovori na „svaki oblik rata“ protiv SAD.\nSevernokorejski lider nije govorio o nuklearnim kapacitetima, kao ni o raketama velikog dometa. Najviše pažnje u svom obraćanju posvetio je nastojanjima vlade da poboljša život stanovnika Severne Koreje. Kim, obučen u crno, prošetao se crvenim tepihom, salutirao gardi i pozdravio učesnike parade. Uz njega je bio zvaničnik Komunističke partije Kine Liju Junšan. Severnokorejski lider je početak proslave obeležio odavanjem pošte ocu i dedi u Kumsusan palati Sunca u Pjongjangu.